open-index/open-wikipedia-markdown huggingface dataset:
അന്താരാഷ്ട്ര മണ്ണ് വർഷം

ലഘുചിത്രം|ഔദ്യോഗിക മുദ്ര
2013 ഡിസംബറിൽ ചേർന്ന ഐക്യരാഷ്ട്രസഭയുടെ ജനറൽ അസംബ്ലി തീരുമാന പ്രകാരം 2015 **അന്താരാഷ്ട്ര മണ്ണ് വർഷം** ആണ്.

## പുറംകണ്ണികൾ
# http://www.fao.org/soils-2015/en/ 
വർഗ്ഗം:2015
വർഗ്ഗം:അന്താരാഷ്ട്ര വർഷാചരണങ്ങൾ
കേരള സ്കൂൾ കലോത്സവം 2015

കേരളത്തിന്റെ അമ്പത്തി അഞ്ചാമത് സ്കൂൾ കലോത്സവം 2015 ജനുവരി 15 മുതൽ ജനുവരി 21 വരെ കോഴിക്കോട് വെച്ച് നടന്നു. കലോത്സവത്തിൽ കോഴിക്കോടും പാലക്കാടും 916 പോയിന്റ് കരസ്ഥമാക്കി ഒന്നാം സ്ഥാനം പങ്കിട്ടു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം.
 ആദ്യം എറണാകുളത്ത് വച്ചു നടത്താനിരുന്ന 2014-15ലെ കലോത്സവം കൊച്ചിമെട്രോയുടെ പണി എറണാകുളത്ത് നടക്കുന്നതിനാൽ കോഴിക്കോട്ടേക്ക് മാറ്റുകയായിരുന്നു. 2015-16ലെ കലോൽസവം കൊച്ചിയിലാണ് നടത്തുന്നത്.

## വേദികൾ
കോഴിക്കോട് നഗരത്തിലും പരിസരപ്രദേശങ്ങളിലുമുള്ള 18 വേദികളിലായാണു മത്സരങ്ങൾ നടന്നക്കുന്നത്. 

## വിദ്യാർത്ഥികളുടെ കണക്ക്
## പോയന്റ് നില

## ചിത്രശാല
## ഇതുംകാണുക
* കേരള സ്കൂൾ കലോത്സവം
## അവലംബം

വർഗ്ഗം:കേരളത്തിലെ സാംസ്കാരിക പരിപാടികൾ
വർഗ്ഗം:കോഴിക്കോട് ജില്ല
വർഗ്ഗം:കേരള സ്കൂൾ കലോത്സവം
ഇന്തോനേഷ്യ എയർ ഏഷ്യ ഫ്ലൈറ്റ് 8501

ഇന്തോനേഷ്യയിലെ സുരബയയിൽ നിന്ന് സിംഗപ്പൂറിലേക്ക് പുറപ്പെടുന്ന ഇന്തോനേഷ്യ എയർ ഏഷ്യയുടെ വിമാനമാണ് **ഇന്തോനേഷ്യ എയർ ഏഷ്യ ഫ്ലൈറ്റ് 8501**. മോശം കാലാവസ്ഥയെ തുടർന്ന് എയർബസ്‌ എ320 ശ്രേണിയിൽ പെടുന്ന ഇപ്പറഞ്ഞ വിമാനം 2014 ഡിസംബർ 28-ന് കടലിൽ തകർന്നു വീണു. 7 ജീവനക്കാരടക്കം 162 യാത്രക്കാർ വിമാനത്തിൽ ഉണ്ടായിരുന്നു.

## യാത്രക്കാരും ജീവനക്കാരും

## അവലംബം

വർഗ്ഗം:വിമാനദുരന്തങ്ങൾ
വർഗ്ഗം:2014
സ്വാതിതിരുനാൾ (1987ചലച്ചിത്രം)

സ്വാതിതിരുനാൾ രാമവർമ്മയുടെ ജീവിതത്തെ ആസ്പദമാക്കി  ലെനിൻ രാജേന്ദ്രൻ സംവിധാനം നിർവഹിച്ച 1987-ൽ പുറത്തിറങ്ങിയ മലയാളചലച്ചിത്രമാണ് **സ്വാതിതിരുനാൾ**. രാമവർമ്മയുടെ വേഷം കന്നഡചലച്ചിത്ര നടൻ അനന്ത് നാഗാണ് അഭിനയിച്ചത്.

## അഭിനേതാക്കൾ
* അനന്ത് നാഗ്  - സ്വാതിതിരുനാൾ രാമവർമ്മ ( ശബ്ദം വേണു നാഗവള്ളി)
* ശ്രീവിദ്യ - ഉത്രട്ടാതി തിരുനാൾ ഗൗരി പാർവ്വതിഭായി
* നെടുമുടി വേണു - ഇരയിമ്മൻ തമ്പി
* മുരളി - ഷഡ്‌കാലഗോവിന്ദമാരാർ
* അംബിക - നാരായണി പനം പിള്ള അമ്മ കൊച്ചമ്മ
* ബാബു നമ്പൂതിരി - ദീവാൻ സുബ്ബറാവു
* രഞ്ജിനി - സുഗന്ധവല്ലി
* ജഗന്നാഥൻ - വടിവേലു
* ഇന്നസെന്റ് - കൃഷ്ണ റാവു
* കൈതപ്രം ദാമോദരൻ നമ്പൂതിരി - ഗായകൻ
* രവി വള്ളത്തോൾ - ഗായകൻ
* കനകലത - നാരയണിയുടെ തോഴി

## ഗാനങ്ങൾ
ഗാനങ്ങൾക്കു സംഗീതം നൽകിയിരിക്കുന്നത്  എം.ബി. ശ്രീനിവാസനാണ്. ചിത്രത്തിലെ ഗനത്തിന് പ്രശസ്ത ഗായകൻ എം. ബാലമുരളീകൃഷ്ണയ്ക്ക് മികച്ച ഗായകർക്കുള്ള കേരള സംസ്ഥാന ചലച്ചിത്ര പുരസ്കാരം ലഭിച്ചു.

## അവലംബം

വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ഗിലിയൻ ഫ്ലൈൻ

ഒരു അമേരിക്കൻ എഴുത്തുകാരിയും തിരക്കഥാകൃത്തും ടെലിവിഷൻ നിരൂപകയുമാണ് **ഗിലിയൻ ഫ്ലൈൻ** എന്ന **ഗിലിയൻ ഷൈബർ ഫ്ലൈൻ** (ജനനം: 1971 ഫെബ്രുവരി 24). ഫ്ലൈൻ ഷാർപ്പ് ഒബ്ജെക്റ്റ്സ്, ഡാർക്ക് പ്ലേസസ്, ഗോൺ ഗേൾ എന്നിങ്ങനെ മൂന്ന് ത്രില്ലർ നോവലുകൾ പ്രസിദ്ധീകരിച്ചിട്ടുണ്ട്. ഇവയിൽ ഗോൺ ഗേൾ, ഫ്ലൈന്നിന്റെ തന്നെ തിരക്കഥയിൽ ഇതേ പേരിൽ ചലച്ചിത്രമാക്കിയിട്ടുണ്ട്. ഷാർപ്പ് ഒബ്ജെക്റ്റ്സ് എന്ന നോവലിനെ ആസ്പദമാക്കി  എച്ച്ബിഒ നിർമിച്ച എട്ട് എപ്പിസോഡുകൾ ഉള്ള ഒരു മിനി പരമ്പര 2018 ജൂലൈയിൽ സംപ്രേഷണം ചെയ്തു. ഈ പരമ്പരയിൽ ഏമി ആഡംസ് മുഖ്യ കഥാപാത്രത്തെ അവതരിപ്പിച്ചു. 

## അവലംബം

## പുറംകണ്ണികൾ
* 
* 

വർഗ്ഗം:അമേരിക്കൻ എഴുത്തുകാർ
വർഗ്ഗം:1971-ൽ ജനിച്ചവർ
വർഗ്ഗം:അമേരിക്കൻ വനിതാ നോവലിസ്റ്റുകൾ
വർഗ്ഗം:അമേരിക്കൻ വനിതാ പത്രപ്രവർത്തകർ
വർഗ്ഗം:ജീവിച്ചിരിക്കുന്നവർ
നീതി ആയോഗ്

ഭാരത സർക്കാരിന്റെ ഒരു വിദഗ്ദ്ധോപദേശക സമിതിയാണ് **നീതി ആയോഗ്** (), നാഷണൽ ഇൻസ്റ്റിറ്റൂഷൻ ഫോർ ട്രാൻസ്ഫോർമിങ് ഇന്ത്യ.പഞ്ചവത്സര പദ്ധതികൾ ഉൾപ്പെട്ട രാജ്യത്തിന്റെ വളർച്ചക്കും വികസനത്തിനും ജനങ്ങളുടെ ജീവിതനിലവാരം ഉയർത്തുന്നതിനും ആവശ്യമായ സുപ്രധാന പദ്ധതികൾ ആസൂത്രണം ചെയ്യുന്നതിനുള്ള ഭാരത സർക്കാരിന്റെ ഒരു ഉപദേശക സമിതിയായിരുന്ന ആസൂത്രണ കമ്മീഷനു പകരം 2015 ജനുവരി 1-നു നിലവിൽ വന്ന സംവിധാനം ആണിത്. ദേശീയ, അന്തർദേശീയപ്രാധാന്യമുള്ള സാമ്പത്തിക, നയവിഷയങ്ങളിൽ കേന്ദ്ര, സംസ്ഥാനസർക്കാറുകൾക്ക് സാങ്കേതിക ഉപദേശം നൽകുകയാണ് നീതി ആയോഗിന്റെ ചുമതല.
ചെയർപേഴ്സൺ :പ്രധാനമന്ത്രി
വൈസ് ചെയർമാൻ:സുമൻ ബെറി

## ഘടന
പ്രധാനമന്ത്രി അധ്യക്ഷനായ നീതി ആയോഗിന്റെ ഭരണസമിതിയിൽ എല്ലാ മുഖ്യമന്ത്രിമാരും കേന്ദ്രഭരണപ്രദേശങ്ങളിലെ ലഫ്. ഗവർണർമാരും അംഗങ്ങളായിരിക്കും. പ്രധാനമന്ത്രി നിയോഗിക്കുന്ന ഉപാധ്യക്ഷനും സ്ഥിരംഅംഗങ്ങളും പരമാവധി രണ്ടു താത്കാലിക അംഗങ്ങളും നാല് അനൗദ്യോഗിക അംഗങ്ങളും ചീഫ് എക്‌സിക്യൂട്ടീവ് ഓഫീസറും ഉൾപ്പെടുന്നതാണ് നീതി ആയോഗ്. വിവിധ തുറകളിൽ അറിവും പ്രവർത്തനപരിചയവും ഉള്ള വിദഗ്ദ്ധരെ പ്രത്യേക ക്ഷണിതാക്കളാക്കും.
## അവലംബങ്ങൾ
 

വർഗ്ഗം:ഇന്ത്യയിലെ കമ്മീഷനുകൾ
ദേശീയ ജുഡീഷ്യൽ നിയമന കമ്മീഷൻ (ഇന്ത്യ)

ഇന്ത്യയിലെ ഉയർന്ന കോടതികളിലെ ജഡ്ജിമാരുടെ നിയമനത്തിന് ശുപാർശ ചെയ്യുന്ന കൊളീജിയം സംവിധാനത്തിന് പകരം 2014 ഡിസംബർ 13 ന് നിലവിൽ വന്ന സംവിധാനമാണ് **ദേശീയ ജുഡീഷ്യൽ നിയമന കമ്മീഷൻ** (NJAC). എന്നാൽ 2015 ഒക്ടോബർ 16 ന് സുപ്രീം കോടതി ദേശീയ ജുഡീഷ്യൽ നിയമന കമ്മീഷൻ ഭർണഘടനാവിരുദ്ധമാണെന്ന് വിധിച്ചു.  

## ഭരണഘടനാ പദവി
ഭരണഘടനയുടെ 124 ആം ഭേദഗതി വഴി ദേശീയ ജുഡീഷ്യൽ നിയമന കമ്മീഷന് ഭരണഘടനാ പദവി നൽകിയിട്ടുണ്ട്. 

## ഘടന
താഴെപ്പറയുന്ന ആറ് വ്യക്തികളാണ് കമ്മീഷനിലെ അംഗങ്ങൾ
* സുപ്രീംകോടതി ചീഫ് ജസ്റ്റിസ് (അധ്യക്ഷൻ)
* സുപ്രീം കോടതിയിലെ രണ്ട് മുതിർന്ന ജഡ്‌ജിമാർ
* കേന്ദ്ര നിയമമന്ത്രി
* രണ്ടു പ്രമുഖ വ്യക്തികൾ 

രണ്ട് പ്രമുഖവ്യക്തികളെ നാമനിർദ്ദേശം ചെയ്യുന്നത് ചീഫ് ജസ്റ്റിസ്, പ്രധാനമന്ത്രി, ലോക്‌സഭയിലെ പ്രതിപക്ഷ നേതാവ് എന്നിവരടങ്ങുന്ന സമിതിയാണ്. ഇവരുടെ കാലാവധി മൂന്ന് വർഷമാണ്. ഒരിക്കൽ നാമനിർദ്ദേശം ചെയ്തവർ വീണ്ടും നിർദ്ദേശിക്കപ്പെടാൻ യോഗ്യരല്ല. ഇതിൽ ഒരാൾപട്ടിക ജാതിയിലോ പട്ടികവർഗ്ഗത്തിലോ മറ്റ് പിന്നോക്ക വിഭാഗത്തിലോ പെട്ടവരോ സ്ത്രീയോ ആയിരിക്കണം.

## കടമകൾ
താഴെപ്പറയുന്നവ കമ്മീഷന്റെ കടമകളാണ്.
* സുപ്രീം കോടതിയിലെ ചീഫ് ജസ്റ്റിസ്, മറ്റ് ജഡ്‌ജിമാർ, ഹൈക്കോടതികളിലെ ചീഫ് ജസ്റ്റിസുമാർ, മറ്റ് ജഡ്‌ജിമാർ എന്നിവരെ നിയമിക്കുന്നതിനായി നാമനിർദ്ദേശം ചെയ്യുക.
* ഹൈക്കോടതികളെ ചീഫ് ജസ്റ്റിസുമാർ, മറ്റ് ജഡ്‌ജിമാർ എന്നിവരുടെ സ്ഥലംമാറ്റത്തിന് നിർദ്ദേശം നൽകുക
* നാമനിർദ്ദേശം ചെയ്യപ്പെട്ടവർ പദവിക്ക് യോഗ്യരാണെന്ന് ഉറപ്പുവരുത്തുക.

## ഭരണഘടനാ വിരുദ്ധം
2015 ഒക്ടോബർ 16 ന് സുപ്രീം കോടതി ദേശീയ ജുഡീഷ്യൽ നിയമന കമ്മീഷൻ ഭരണഘടനാവിരുദ്ധമാണെന്ന് വിധിച്ചു. കമ്മിഷൻ രൂപവത്കരിച്ചുകൊണ്ടുള്ള ഭരണഘടനയുടെ 99-ാം ഭേദഗതി വിധിയിലൂടെ റദ്ദാക്കി. പുതിയ സംവിധാനം ജുഡീഷ്യറിയുടെ സ്വാതന്ത്ര്യത്തിലുള്ള കടന്നുകയറ്റമാണെന്നും കോടതി അഭിപ്രായപ്പെട്ടു. അതോടെ കൊളീജിയം സംവിധാനം പുനസ്ഥാപിക്കപ്പെട്ടു.  

## അവലംബം
 

വർഗ്ഗം:ഇന്ത്യയിലെ കമ്മീഷനുകൾ
ത്രിഭുവൻ അന്താരാഷ്ട്ര വിമാനത്താവളം

നേപ്പാളിലെ കാഠ്മണ്ഡുവിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് **ത്രിഭുവൻ അന്താരാഷ്ട്ര വിമാനത്താവളം** (, ).

## അവലംബം

വർഗ്ഗം:നേപ്പാളിലെ വിമാനത്താവളങ്ങൾ
എച്ച്.എ.എൽ ധ്രുവ്

ഇന്ത്യയുടെ തദ്ദേശീയ ഹെലികോപ്റ്ററാണ് **എച്ച്.എ.എൽ ധ്രുവ് ** (Sanskrit: ध्रुव-Dhruva,Hindi-Dhruv *"[[Polaris]]"*). ഇന്ത്യയുടെ ഹിന്ദുസ്ഥാൻ എയ്റോനോട്ടിക്‌സ് ലിമിറ്റഡ് വികസിപ്പിച്ചെടുത്ത ഒരു മൾട്ടി പർപ്പസ് ഹെലിക്കൊപ്പ്റ്റർ ആണ് ധ്രുവ്. 1984ലാണ് ഇതിന്റെ ആദ്യ നിർമ്മാണം പ്രഖ്യാപിച്ചത്. ജർമൻ കമ്പനിയായ എം.ബി.ബി യുടെ സഹായത്തോടെയാണ് രൂപകൽപന ചെയ്തിരിക്കുന്നത്.  ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് ആണ് കോപ്റ്റർ നിർമിച്ചത്. 1992ലാണ് ആദ്യ പറക്കൽ നടത്തിയത്. 1998ൽ കമ്മീഷൻ ചെയ്തു. സൈനിക ആവശ്യത്തിനും സിവിലിയൻ ആവശ്യത്തിനും ഈ ഹെലികോപ്റ്റർ ഉപയോഗിക്കുന്നു. ഈ ഹെലികോപ്റ്റർ വിദേശത്തേക്ക് കയറ്റുമതിയും ചെയ്യുന്നുണ്ട്.

## അവലംബം

വർഗ്ഗം:ഇന്ത്യൻ സേന
വർഗ്ഗം:ഹെലിക്കോപ്പ്റ്ററുകൾ
ബോയ്ഹുഡ്

2014ൽ പുറത്തിറങ്ങിയ ഒരു അമേരിക്കൻ ഡ്രാമാ ചലച്ചിത്രമാണ് **ബോയ്ഹുഡ്**. റിച്ചാർഡ് ലിങ്ൿലാറ്റർ രചനയും സംവിധാനവും നിർവ്വഹിച്ചിരിക്കുന്ന ചലച്ചിത്രത്തിൽ പാട്രീഷ്യ ആർക്വറ്റി, എല്ലാർ കോൾട്രെയ്‍ൻ, ലോറെലൈ ലിങ്ൿലാറ്റർ, എതാൻ ഹോകി എന്നിവർ പ്രധാന വേഷങ്ങളിലെത്തുന്നു. ഒരു ആൺകുട്ടിയുടെയും സഹോദരിയുടെയും വളർച്ചയുടെ പന്ത്രണ്ട് വർഷങ്ങളെ കുറിച്ചുള്ള ഈ ചിത്രം 12 വർഷമെടുത്താണ് ചിത്രീകരണം പൂർത്തിയാക്കിയത്. 2002 മെയിൽ ആരംഭിച്ച ചിത്രീകരണം അവസാനിച്ചത് 2013 ഒക്ടോബറിൽ ആയിരുന്നു.

2014ലെ സൺഡാൻസ് ചലച്ചിത്രമേളയിൽ ബോയ്ഹുഡ് ആദ്യപ്രദർശനം നടത്തി. തുടർന്ന് 2014 ജൂലൈ 11നു ചിത്രം അമേരിക്കയിൽ റിലീസ് ചെയ്തു. 64ആമത് ബെർലിൻ ചലച്ചിത്രമേളയിൽ പ്രദർശിപ്പിച്ച ചിത്രത്തിനു മികച്ച സംവിധായകനുള്ള രജതക്കരടി പുരസ്കാരം ലഭിച്ചു. പല നിരൂപകരും ബോയ്ഹുഡ് ചലച്ചിത്ര ചരിത്രത്തിലെ ഒരു നാഴികക്കല്ലാണെന്ന് അഭിപ്രായപ്പെട്ടിട്ടുണ്ട്.

## അഭിനേതാക്കൾ
* എല്ലാർ കോൾട്രെയ്‍ൻ - മേസൺ ഇവാൻസ് ജൂ.
* പാട്രീഷ്യ ആർക്വറ്റി - ഒളീവിയ ഇവാൻസ്
* ലോറെലൈ ലിങ്ൿലാറ്റർ - സാമന്ത ഇവാൻസ് (സാം)
* എതാൻ ഹോകി - മേസൺ ഇവാൻസ് സീ,
* ലിബ്ബി വില്ലാരി - കാതറീൻ, ഒളീവിയയുടെ അമ്മ
* മാർക്കോ പെറെല്ല - ബിൽ പെൽബ്രോക്ക്, ഒളീവിയയുടെ രണ്ടാം ഭർത്താവ്
* ജെയ്മീ ഹൊവാർഡ് - മിൻഡി വെൽബ്രോക്ക്, ബില്ലിന്റെ മകൾ
* ആൻഡ്രൂ വില്ലാറയൽ - റാൻഡി വെൽബ്രോക്ക്, ബില്ലിന്റെ മകൻ
* ബ്രാഡ് ഹോകിൻസ് - ജിം, ഒളീവിയയുടെ മൂന്നാം ഭർത്താവ്
* ജെന്നി ടൂളി - ആനി, മേസൺ സീനിയറിന്റെ രണ്ടാം ഭർത്താവ്
* റിച്ചാർഡ് ആൻഡ്രൂ ജോൺസ് -  ആനിയുടെ അച്ഛൻ
* - കാരെൻ ജോൺസ് - ആനിയുടെ അമ്മ
* ബിൽ വൈസ് - സ്റ്റീവ് ഇവാൻസ്, മേസൺ സീനിയറിന്റെ സഹോദരൻ
* സോ ഗ്രഹാം - ഷീന, മേസൺ ജൂനിയറിന്റെ കാമുകി
* ചാർളി സെക്സ്റ്റൺ - ജിമ്മി,  മേസൺ സീനിയറിന്റെ റൂംമേറ്റും സുഹൃത്തും
* ബാർബറ കിസ്ഹോം - കരോൾ, ഒളീവിയയുടെ സുഹൃത്ത്
* കാസിഡി ജോൺസൺ - ആബ്ബി, കരോളിന്റെ മകൾ
* റിച്ചാർഡ് റോബിചോക്സ് - മേസന്റെ ബോസ്
* സ്റ്റീവൻ ചെസ്റ്റർ പ്രിൻസ് - ‍ടെഡ്, ഒളീവിയയുടെ കാമുകൻ
* ടോം മക്ട്വിഗ് - മി.ടർലിങ്ടൺ, മേസൺ ജൂനിയറിന്റെ ഫോട്ടോഗ്രഫി അധ്യാപകൻ
* വിൽ ഹാരിസ് - സാമിന്റെ കോളേജിലെ കാമുകൻ
* ആൻഡ്രിയ ചെൻ - സാമിന്റെ കോളേജ് റൂംമേറ്റ്
* മാക്സ്മില്ല്യൻ മക്നമാറ - ഡാൾട്ടൺ, മേസൺ ജൂനിയറിന്റെ കോളേജ് റൂംമേറ്റ്
* ടെയ്‍ലർ വീവർ - ബാർബ്, ഡാൾട്ടന്റെ കാമുകി
* ജെസ്സി മെക്ലർ -  നിക്കോൾ, ബാർബിന്റെ റൂം മേറ്റ്

## അവലംബം

## പുറംകണ്ണികൾ
* 
* 
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
സി.കെ. ശശീന്ദ്രൻ

നിലവിൽ കൽപ്പറ്റ നിയോജകമണ്ഡലം എം.എൽ.എയും സി.പി.ഐ.എം. സംസ്ഥാന കമ്മിറ്റി അംഗവുമാണ്  **സി.കെ. ശശീന്ദ്രൻ**. എസ്.എഫ്.ഐ.യി­ലൂ­ടെ രാഷ്ട്രീയ ­രം­ഗ­ത്ത്‌ എ­ത്തി­യ ശ­ശീ­ന്ദ്രൻ 2007-ൽ പനമരത്ത് നടന്ന ജില്ലാ സമ്മേളണത്തിലാണ് ആദ്യമായി സി.പി.എമ്മിന്റെ ജില്ലാ സെക്രട്ടറിയാകുന്നത്. ശശീന്ദ്രന്റെ നേതൃത്വത്തിൽ ആ­ദി­വാ­സി ക്ഷേ­മ സ­മി­തി­ വ­യ­നാ­ട്ടിൽ നിരവധി ഭൂ­സ­മ­ര­ങ്ങൾ നടത്തിയിട്ടുണ്ട്. 

സിപിഐ എം പനമരം, മുട്ടിൽ ലോക്കൽ കമ്മിറ്റി അംഗമായിരുന്ന പരേതനായ സി പി കേശവൻ നായരുടെയും പരേതയായ ജാനകിയമ്മയുടെയും മകനാണ്. കോഴിക്കോട് ഗുരുവായൂരപ്പൻ കോളേജിൽ ബിഎസ്സി കെമിസ്ട്രി വിദ്യാർഥിയായിരിക്കെ എസ്എഫ്ഐ യൂണിറ്റ് ജോ. സെക്രട്ടറിയായും  സിറ്റി ഏരിയ പ്രസിഡണ്ടായും സംഘടനാപ്രവർത്തനരംഗത്ത് തുടക്കം. ബത്തേരി സെന്റ് മേരീസ് കോളേജിൽ പൊളിറ്റിക്കൽ സയൻസിൽ ബിരുദം നേടിയ ശശീന്ദ്രൻ   1980–86 കാലഘട്ടത്തിൽ   എസ്എഫ്ഐ വയനാട്  ജില്ലാസെക്രട്ടറിയായി പ്രവർത്തിച്ചു.  1989–96 കാലയളവിൽ  ഡിവൈഎഫ്ഐയുടെ  ജില്ലാസെക്രട്ടറിയും പ്രസിഡന്റുമായി സംഘടനയെ നയിച്ചു. 1981ൽ സിപിഐ എം അംഗമായ ശശീന്ദ്രൻ 1988ൽ ജില്ലാകമ്മിറ്റിയംഗമായി. കൽപ്പറ്റ, മാനന്തവാടി ഏരിയാ സെക്രട്ടറിയായും മുട്ടിൽ ലോക്കൽ സെക്രട്ടറിയായും പ്രവർത്തിച്ചു. 2009ൽ പനമരത്ത് നടന്ന ജില്ലാ സമ്മേളനത്തിൽ ജില്ലാ സെക്രട്ടറിയായി തെരഞ്ഞെടുക്കപ്പെട്ടു. ഏഴ്വർഷമായി പാർടിയുടെ ജില്ലയിലെ അമരക്കാരനാണ്. കർഷകതൊഴിലാളി യൂണിയൻ സംസ്ഥാന കമ്മിറ്റി അംഗവും ആദിവാസി ഭൂമസരസഹായസമിതി ജില്ലാ കൺവീനറുമാണ്. പഴശി സൊസൈറ്റി എക്സിക്യുട്ടീവ് അംഗം കൂടിയാണ് സികെഎസ്. 

ജില്ലാ സഹകരണ ബാങ്ക് ജീവനക്കാരിയായ ഭാര്യ ഉഷാകുമാരി സിപിഐ എം പൊന്നട ബ്രാഞ്ചംഗമാണ്. മക്കൾ: അനഘ, ഗൗതം പ്രകാശ്.

## അധികാരങ്ങൾ
* കൽപ്പറ്റ നിയോജകമണ്ഡലം എം.എൽ.എ 2016 മുതൽ തുടരുന്നു 
*സി.പി.എം. വയനാട് ജില്ലാ സെക്രട്ടറി - 2007 മുതൽ തുടർച്ചയായി മുന്നാം തവണ.
* ഡി.വൈ.എഫ്.ഐ.യു­ടെ വ­യ­നാ­ട്‌ ജി­ല്ലാ സെ­ക്ര­ട്ട­റി­യായി പ്ര­വർ­ത്തി­ച്ചി­ട്ടു­ണ്ട്‌. 
* ഭൂ­സ­മ­ര സ­മി­തി ജ­ന­റൽ കൺ­വീ­നർ
* കെ.എ­സ്‌.കെ.ടി.യു. സം­സ്ഥാ­ന ക­മ്മി­റ്റി അംഗം.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1958-ൽ ജനിച്ചവർ
വർഗ്ഗം:മേയ് 16-ന് ജനിച്ചവർ
ഉഴവൂർ വിജയൻ

കേരളത്തിലെ ഒരു രാഷ്ട്രീയ നേതാവും എൻ.സി.പി.യുടെ സംസ്ഥാന പ്രസിഡന്റുമായിരുന്നു **ഉഴവൂർ വിജയൻ**.  (1952 ഏപ്രിൽ 25 - 2017 ജൂലൈ 23)

കോട്ടയം ജില്ലയിലെ ഉഴവൂരിനടുത്ത് കുറിച്ചിത്താനത്ത് കാരാംകുന്നേൽ വീട്ടിൽ ഗോപാലൻ - കമല ദമ്പതികളുടെ ഏക മകനായി 1952 ഏപ്രിൽ 25-ന് ജനിച്ചു. കുറിച്ചിത്താനം കെ.ആർ. നാരായണൻ ഗവൺമെന്റ് എൽപി സ്‌കൂളിൽ പ്രാഥമിക വിദ്യാഭ്യാസം നേടി. കുറിച്ചിത്താനം ശ്രീകൃഷ്ണ വൊക്കേഷണൽ ഹയർസെക്കൻഡറി സ്‌കൂളിലായിരുന്നു ഹൈസ്‌ക്കൂൾ പഠനം പൂർത്തിയാക്കിയത്. ഉഴവൂർ സെന്റ് സ്റ്റീഫൻസ് കോളജിൽനിന്നും ധനതത്വശാസ്ത്രത്തിൽ ബിരുദമെടുത്തു.

കെ.എസ്‍.യു.വിലൂടെയാണ് ഇദ്ദേഹം പൊതുരംഗത്തെത്തിയത്. കെഎസ്‌യു ജില്ലാ പ്രസിഡന്റ്, സംസ്ഥാന ജനറൽ സെക്രട്ടറി എന്നീ നിലകളിൽ പ്രവർത്തിച്ചു. കേരള യൂണിവേഴ്സിറ്റി യൂണിയൻ ഭാരവാഹിയായിരുന്നിട്ടുണ്ട്. കോൺഗ്രസ് (എസ്) ജില്ലാ പ്രസിഡന്റ്, ദേശീയ സമിതി അംഗം, എൻസിപി തൊഴിലാളി വിഭാഗമായ ഐഎൻഎൽസി സംസ്ഥാന വർക്കിങ് പ്രസിഡന്റ്, കേന്ദ്ര പൊതുമേഖലാ വ്യവസായ തൊഴിലാളി ഫെഡറേഷൻ അഖിലേന്ത്യാ പ്രസിഡന്റ് എന്നീ എന്നീ നിലകളിലും പ്രവർത്തിച്ചു. കോട്ടയം കുമാരനല്ലൂർ ഡിവിഷനിൽ നിന്നുള്ള ജില്ലാ കൗൺസിൽ അംഗമായിരുന്നിട്ടുണ്ട്. വികലാംഗക്ഷേമ കോർപറേഷൻ ചെയർമാൻ, സംസ്ഥാന മലിനീകരണ നിയന്ത്രണ ബോർഡ് അംഗം എന്നീ പദവികളും വഹിച്ചു.

കേരള കോൺഗ്രസ് (എം.) ചെയർമാൻ കെ.എം. മാണിക്കെതിരെ 2001-ൽ പാലാ നിയോജകമണ്ഡലത്തിൽനിന്നു മൽസരിച്ചു. ഇതായിരുന്നു അദ്ദേഹം നേരിട്ട ഏക നിയമസഭാ തിരഞ്ഞെടുപ്പ്. ഇതിൽ പരാജയപ്പെടുകയും ചെയ്തു.

കോൺഗ്രസിലൂടെ രാഷ്ട്രീയ പ്രവർത്തനം ആരംഭിച്ച വിജയൻ പിന്നീട് കോൺഗ്രസ് പിളർന്നപ്പോൾ എ.കെ. ആന്റണിക്കൊപ്പം കോൺഗ്രസ് എസ്സിന്റെ ഭാഗമായി. കോൺഗ്രസ് എസ്. എൻ.സി.പി.യിൽ ലയിച്ചപ്പോൾ എൻസിപിയുടെ കേരളഘടകത്തിന്റെ ഭാഗമായി.

കരൾസംബന്ധമായ അസുഖത്തെത്തുടർന്ന് ഏറെക്കാലം ചികിത്സയിലായിരുന്ന വിജയൻ കൊച്ചിയിലെ ആസ്റ്റർ മെഡിസിറ്റി ആശുപത്രിയിൽ വെച്ച് 2017 ജൂലൈ 23-ന് രാവിലെ ഏഴുമണിയോടെ അന്തരിച്ചു. 65 വയസ്സായിരുന്നു അദ്ദേഹത്തിന്. മരണസമയത്ത് എൻ.സി.പി. സംസ്ഥാന പ്രസിഡന്റായിരുന്നു അദ്ദേഹം. മൃതദേഹം ഉഴവൂരിലെ വീട്ടിലെത്തിച്ച് പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു. ഭാര്യയും രണ്ട് പെണ്മക്കളും അദ്ദേഹത്തിനുണ്ട്.

## അധികാരസ്ഥാനങ്ങൾ
* എൻ.സി.പി. സംസ്ഥാന  പ്രസിഡൻറ്   
* എൻ.സി.പി. സംസ്ഥാന വൈസ് പ്രസിഡൻറ്
* എൻ.സി.പി. മീഡിയ കമ്മിറ്റി ചെയർമാൻ
* പാർട്ടി ദേശീയ സമിതി അംഗം
* എൻ.സി.പിയുടെ ട്രേഡ് യൂണിയൻ പ്രസിഡന്റ്

## തിരഞ്ഞെടുപ്പുകൾ

## അവലംബം

വർഗ്ഗം:കേരളത്തിലെ എൻ.സി.പി. പ്രവർത്തകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:ജൂലൈ 23-ന് മരിച്ചവർ
ബേഡ്മാൻ (ചലച്ചിത്രം)

2014ൽ പുറത്തിറങ്ങിയ ഒരു അമേരിക്കൻ ബ്ലാക്ക് കോമഡി ചലച്ചിത്രമാണ് **ബേഡ്മാൻ ഓർ (ദ അൺഎക്സ്പെക്റ്റഡ് വിർച്യൂ ഓഫ് ഇഗ്നൊറൻസ്)**. അലെയാന്ദ്രോ ഗോൺസാലെസ് ഇനാറിറ്റു സംവിധാനം നിർവ്വഹിച്ചിരിക്കുന്ന ഈ ചിത്രത്തിന്റെ തിരക്കഥാ രചനയിലും നിർമ്മാണത്തിലും ഇനാറിറ്റു പങ്കാളിയാണ്. മൈക്കൽ കീറ്റൺ, സാക്ക് ഗാലിഫിയാനാകിസ്, എഡ്വേഡ് നോർട്ടൺ, ആൻഡ്രിയ റൈസ്ബറോ, എമി റിയാൻ, എമ്മ സ്റ്റോൺ, നവോമി വാട്ട്സ് എന്നിവർ ബേഡ്മാനിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. സൂപ്പർഹീറോ കഥാപാത്രം ചെയ്തതിലൂടെ പ്രശസ്തനായ ഒരു ഹോളിവുഡ് നടൻ, റെയ്മണ്ട് കാർവർ എഴുതിയ ഒരു കഥ, ബ്രോഡ്‍വേ നാടരൂപത്തിൽ അരങ്ങിലെത്തിക്കാൻ ശ്രമിക്കുന്നതാണ് ഈ ചിത്രത്തിന്റെ ഇതിവൃത്തം.

## അഭിനേതാക്കൾ
* മൈക്കൽ കീറ്റൺ - റിഗ്ഗൻ തോംസൺ / ബേഡ്മാൻ
* സാക്ക് ഗാലിഫിയാനാകിസ് -  ജെയ്ക്ക്, റിഗ്ഗന്റെ അഭിഭാഷകനും സുഹൃത്തും
* എഡ്വേഡ് നോർട്ടൺ - മൈക്ക്ഷൈനർ, ഒരു ജനപ്രിയ ബ്രോഡ്‍വേ നടൻ
* ആൻഡ്രിയ റൈസ്ബറോ - ലോറ, അഭിനേത്രിയും റിഗ്ഗന്റെ കാമുകിയും
* എമി റിയാൻ - സിൽവിയ, റിഗ്ഗന്റെ മുൻഭാര്യയും സാമിന്റെ അമ്മയും
* എമ്മ സ്റ്റോൺ - സാം തോംസൺ, റിഗ്ഗന്റെ മകളും സഹായിയും
* നവോമി വാട്ട്സ് - ലെസ്‍ലീ, ഒരു അഭിനേത്രിയും മൈക്കിന്റെ കാമുകിയും
* മെറിറ്റ് വീവർ - ആനി, രംഗവേദി മാനേജർ
* ലിൻസേ ഡങ്കൻ - താബിത ഡിക്കിൻസൺ, ഒരു പ്രമുഖ നാടക നിരൂപക 
* ജെറെമി ഷാമോസ് - റാൽഫ്, മൈക്കിനു പകരം വരുന്ന നടൻ

## അവലംബം

## പുറംകണ്ണികൾ
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വസന്ത് ഗൗരിക്കർ

ഇന്ത്യയുടെ ബഹിരാകാശ ശാസ്ത്രരംഗത്ത് നിർണായക പങ്കുവഹിച്ച ശാസ്ത്രജ്ഞനായിരുന്നു **ഡോ. വസന്ത് ഗൗരിക്കർ**(25 മാർച്ച് 1933 – 2 ജനുവരി 2015). ഐ.എസ്.ആർ.ഒ.യിൽ മുൻരാഷ്ട്രപതി എ.പി.ജെ. അബ്ദുൽകലാം, ശാസ്ത്രജ്ഞരായ യു.ആർ. റാവു, പ്രമോദ് കാലെ എന്നിവരുടെ സഹപ്രവർത്തകനായിരുന്നു.   
## ജീവിതരേഖ
പുണെ സർവകലാശാലയുടെ വൈസ് ചാൻസലറായും 1991 മുതൽ 93 വരെ പ്രധാനമന്ത്രി പി.വി. നരസിംഹറാവുവിന്റെ ശാസ്ത്ര ഉപദേഷ്ടാവായും പ്രവർത്തിച്ചു. 
## പുരസ്കാരങ്ങൾ
*പത്മശ്രീ (1984)
*പത്മഭൂഷൺ (2008)
## അവലംബം


വർഗ്ഗം:ഇന്ത്യൻ ബഹിരാകാശ ശാസ്ത്രജ്ഞർ
വർഗ്ഗം:1933-ൽ ജനിച്ചവർ
വർഗ്ഗം:മാർച്ച് 25-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 2-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
അരാം സരോയാൻ

അമേരിക്കൻ മിനിമലിസ്റ്റ് കവിയും നോവലിസ്റ്റും നാടകകൃത്തുമാണ് **അരാം സരോയാൻ** (ജനനം സെപ്റ്റംബർ 25, 1943). അരാം സരോയാന്റെ ശ്രദ്ധേയമായ ഒറ്റ വാക്ക് കവിതയാണ് is an "lighght".
## ജീവിതരേഖ
ന്യൂയോർക്കിൽ ജനിച്ചു. നാടകകൃത്തും എഴുത്തുകാരനുമായ വില്യം സരോയാന്റെയും നടിയായ കരോൾ ഗ്രെയ്സിന്റെയും മകനാണ്. നടി ലൂസി സരോയാൻ സഹോദരിയാണ്. 2 മക്കളുണ്ട്. അറുപതുകളിൽ ന്യൂയോർക്കിന്റെ ലഹരിപിടിച്ച അന്തരീക്ഷത്തിൽ സരോയാന്റെ കവിതകൾ അമേരിക്കയിൽ വിവാദമായിരുന്നു. ദൃശ്യകലാകാരനായ ആൻഡി വാർഹോളിന്റെയും മിനിമലിസ്റ്റ് ശിൽപിയായ ഡൊണാൾഡ് ജഡ്ഡിന്റെയും സ്വാധീനം സരോയാന്റെ ആദ്യ സൃഷ്ടികളിൽ കാണാം.
പല പാഠപുസ്തകങ്ങളിലും കൃതികൾ അച്ചടിച്ചിട്ടുണ്ട്. 1998ൽ ബ്ലാക്ക് സ്പാരോ പ്രസ് പുറത്തിറക്കിയ സമാഹാരമാണ് പേജസ്. 2007ൽ പല പഴയ സമാഹാരങ്ങളും പുനപ്രസിദ്ധീകരിച്ചിരുന്നു. കംപ്ലീറ്റ് മിനിമൽ പോയംസ് എന്ന സമാഹാരത്തിന് സൊസൈറ്റി ഓഫ് അമേരിക്കയുടെ 2008ലെ വില്യം കാർലോസ് വില്യംസ് പുരസ്കാരം ലഭിച്ചു. 2001ൽ പുറത്തിറങ്ങിയ മൊമെന്റ് എന്ന ഡോക്യുമെന്ററി സിനിമയുടെ തിരക്കഥാകൃത്താണ്. 
ലഘുചിത്രം|അരാം സരോയാന്റെ പ്രതിഷ്ടാപനം, കൊച്ചി മുസിരിസ് ബിനാലെ 2014 ൽ
## കൊച്ചി മുസിരിസ് ബിനാലെ 2014 ൽ

കൊച്ചി മുസിരിസ് ബിനാലെയിൽ "lighght" എന്ന സൃഷ്ടിയും eyeye എന്ന സൃഷ്ടിയും പ്രദർശിപ്പിച്ചിരുന്നു. കലകൾക്കുള്ള നാഷണൽ എൻഡോവ്മെന്റ് ലഭിച്ച "lighght" വാഗ്‌ബിംബത്തിൽ പിടിച്ചെടുക്കപ്പെട്ട പ്രകാശമാണ്. ഇന്നുവരെ രചിക്കപ്പട്ടിട്ടുള്ളവയിൽവച്ച് ചെറിയ കവിതയായി ലോക ഗിന്നസ് ബുക്കിൽ ഇടം പിടിച്ചിട്ടുള്ള m എന്ന അക്ഷരത്തിന്റെ നാലുകാലുള്ള ആവിഷ്കാരവും പ്രദർശിച്ചിരുന്നു. ഒരു അക്ഷരത്തിൽ നിന്ന് മറ്റൊരക്ഷരം അങ്കുരിച്ച് ഒരു നാൽക്കാലി ജീവിക്ക് ജന്മം കൊടുക്കുന്ന പ്രക്രിയയാമ് ഈ കവിതയുടെ മാന്ത്രികത എന്ന് ചൂണ്ടിക്കാണിക്കപ്പെട്ടിട്ടുണ്ട്. ഈ മിനിമലിസ്റ്റ് കവിതകൾ ബിനാലെയുടെ പല വേദികളിലും ആവർത്തിച്ച് പ്രദർശിപ്പിച്ചിരുന്നു. 
## കൃതികൾ
### കവിത
*പോയംസ്
*ഇൻ
*ടോപ്
*വർക്ക്സ്
*സ്ലെഡ് ഹിൽ വോയിസ്
*അരാം സരോയാൻ
*കോഫി കോഫി
*@1968
*അരാം സരോയാൻ 
*പേജസ്
*വേർഡ്സ് ആന്റ് ഫോട്ടോഗ്രാഫ്സ്
*ദി ബീറ്റിൽസ്
*ക്ലോത്ത്
*ദി റെസ്റ്റ്
### ഗദ്യം
*ദി സ്റ്റ്രീറ്റ്: ആൻ ഓട്ടോബയോഗ്രഫിക്കൽ നോവൽ, (1974)
*മരിജ്വാന ആന്റ് മി, 1974
*ഫ്രണ്ട്സ് ഇൻ ദി വേൾഡ് (1992)
### നാടകം
* അറ്റ് ദി ബീച്ച് ഹൗസ് (2005)

## പുരസ്കാരങ്ങൾ
*വില്യം കാർലോസ് വില്യംസ് പുരസ്കാരം (2008)
*നാഷണൽ എൻഡോവ്മെന്റ് പുരസ്കാരം
## അവലംബം


വർഗ്ഗം:1943-ൽ ജനിച്ചവർ
വർഗ്ഗം:സെപ്റ്റംബർ 24-ന് ജനിച്ചവർ
വർഗ്ഗം:അമേരിക്കൻ കവികൾ
വർഗ്ഗം:അമേരിക്കൻ നാടകകൃത്തുക്കൾ
സെൻറ് മേരീസ് സൂനോറോ തീർത്ഥാടന കേന്ദ്രം, മീനങ്ങാടി

കേരളത്തിലെ വടക്കേ മലബാറിൽ വയനാട് ജില്ലയിൽ പ്രശസ്തമായ ക്രൈസ്തവ തീർത്ഥാടന കേന്ദ്രമാണ്. വിശുദ്ധ മർത്തമറിയം സെൻറ് മേരീസ് ‘സൂനോറോ’ തീർത്ഥാടന കേന്ദ്രം മീനങ്ങാടി.  സെപ്റ്റംബർ 1 മുതൽ 8 വരെ വിശുദ്ധ മറിയാമിന്റെ ജനനത്തിന്റെ സ്മരണ കൊണ്ടാടുന്ന  എട്ടുനോമ്പ് ആചരണമാണ് ഇവിടുത്തെ ഏറ്റവും പ്രധാന പെരുന്നാൾ. ഈ കാലയളവിൽ ധാരാളം ഭക്തജനങ്ങൾ ഇവിടെയെത്താറുണ്ട്.

## ചരിത്രം
1930കളീൽ യാക്കോബായ സുറിയാനി ക്രിസ്ത്യാനി കുടുംബങ്ങൾ പ്രത്യേകിച്ച് കോതമംഗലം, മുവാറ്റുപുഴ, പെരുമ്പാവൂർ തുടങ്ങിയ വടക്കൻ തിരുവിതാംകൂർ മേഖലയിൽ നിന്നും  വയനാട്ടിലേക്ക് കുടിയേറി.ആരാധനക്കായി ഒരു ദേവാലയം പണിയാൻ വിശ്വാസികൾ ആഗ്രഹിചു, സുൽതതാൻ  ബത്തേരിക്കടുത് മൽങ്കരകുന്നിൽ  സെൻറ് തൊമസ് സുറിയാനി പള്ളി വയനാട്ടിലെ ആദ്യതെ ദേവാലയമായി സ്താപകമയി.പിന്നീട് മറ്റു പ്രധാന മേഖലകളിലും വിശ്വാസികൾ യാത്രാ സൌകര്യതിനും മ്റ്റും ആരാധനാലയങ്ങൾ സ്താപിചു. മീനങ്ങാടിയിൽ സൈൻറ്റ് പീറ്റേഴ്സ് & സൈൻറ്റ് പോൾസ് സുറിയാനി പള്ളി എന്ന നാമത്തിൽ 1949ൽ ദേവാലയം സ്താപിക്കപെട്ടു.1950കളിൽ സഭാ വിശ്വാസതിൽ അന്ൻ നിലനിന്നിരുന്ന തർക്കങ്ങളേ തുടർന്ന് സഭ രണ്ടായി പിളർന്നു.പാത്രയർകീസ് വിഭാഗ൦ സഭയിലെ രണ്ടു കക്ഷികൾ തമ്മിൽ വഴക്കിൽ ഉണ്ടായിരുന്നു ആ സമയത്ത് അന്ത്യോക്യൻ വിശ്വാസതിൽ ഒരു ദേവാലയം പണിയാൻ വിശ്വാസികൾ ആഗ്രഹിചതിനേ തുടർന്ന്  മീനങ്ങാടിയിൽ സൈൻറ്റ് പീറ്റേഴ്സ് & സൈൻറ്റ് പോൾസ് യാക്കൊബായ പള്ളി എന്ന നാമത്തിൽ ദേവാലയം സ്താപിക്കപെട്ടു. 1958ൽ ശ്രീ കെ.ഒ വർഗീസ്സ് കണിയാംപടിക്കൽ എന്ന വ്യക്തിയുടെ നേതൃത്വത്തിൽ മീനങ്ങാടിയിൽ ഒരു പ്രാർത്ഥന ഷെഡ് നിർമിചു . ഈ കാലതതാണ് സ്ഭയിലെ മിഷണറി വൈദികനായ മൽഫോനോ നാസിഹൊ വന്ദ്യ ദിവ്യശ്രീ ആത്തുങ്കൽ ഗീവർഗീസ് കോർ എപ്പിസ്ക്കൊപ്പ വയനാട്ടിൽ എഴുന്നള്ളി വനത്. പൂർവ വിശ്വാസികൾ പള്ളി നിർമ്മിച്ചു.

## പുറം കണ്ണികൾ

* Malankara History  
* Pain and Palliative care
* India9.com 
* MalankaraChurch.org 
* The Internet Edition of the Monthly Magazine of The Evangelistic Association of the East

## അവലംബങ്ങൾ
കൊല്ലം പബ്ലിക് ലൈബ്രറി

കൊല്ലത്തെ ഒരു പ്രമുഖ ഗ്രന്ഥശാലയാണ് **കൊല്ലം പബ്ലിക്ക് ലൈബ്രറി**. കന്റോൺമെന്റിൽ തീവണ്ടിയാപ്പീസിനു സമീപത്തായാണ് ഗ്രന്ഥശാല സ്ഥിതി ചെയ്യുന്നത്. ഈ ലൈബ്രറിയുടെ നിർമ്മാനത്തിൽ അച്ചാണി രവിയ്ക്ക് (കെ. രവീന്ദ്രനാഥൻ നായർ) പ്രധാന പങ്കുണ്ട്. 

1973ൽ അച്ചാണി ചലച്ചിത്രമിറങ്ങിയപ്പോൾ അതിന്റെ നിർമ്മാതാവായ കൊല്ലത്തെ പ്രമുഖ കശുവണ്ടി വ്യവസായി കെ. രവീന്ദ്രൻ നായർ അച്ചാണിയുടെ ലാഭം മുഴുവൻ കൊല്ലത്ത് ഒരു പൊതു ഗ്രന്ഥശാല നിർമ്മിക്കുന്നതിനായി സംഭാവന ചെയ്യുമെന്നു പറഞ്ഞു. ചലച്ചിത്രം മികച്ച സാമ്പത്തിക വിജയം നേടുകയും അച്ചാണി രവി ഏതാണ്ട് 15 ലക്ഷത്തോളം രൂപ നിർമ്മാണത്തിനായി സംഭാവന ചെയ്യുകയും ചെയ്തു. ഭിഷഗ്വരനായ ടി. കുര്യൻ, പത്രപ്രവർത്തകരായ എം.എസ്. ശ്രീധരൻ, ദേവാനന്ദ് എന്നിവർ അന്നത്തെ കൊല്ലം കളക്ടറായിരുന്ന എം.ജോസഫിനെ കാണുകയും അനുമതി നേടുകയും ചെയ്തു. തുടർന്ന് രവിയുടെ തന്നെ സ്ഥലത്ത്  ഇപ്പോൾ സോപാനം ആഡിറ്റോറിയം നിൽക്കുന്നതിനു അടുത്തായിട്ടണ് ലൈബ്രറി നിർമ്മിക്കപ്പെട്ടത്. 

നിലവിൽ 50,000ൽ അധികം ആൾക്കാർ ഇവിടെ അംഗത്വം എടുത്തിട്ടുണ്ട്. പ്രധാന ലൈബ്രറിയോട് അനുബന്ധമായി ഒരു കുട്ടികളുടെ ഗ്രന്ഥശാലയും, ഒരു റിസർച്ച് സെന്ററും സോപാനം ഫിലിം ക്ലബും പ്രവർത്തിക്കുന്നു. QPLRC മലയാളം, ഇസ്ലാമിക് ചരിത്ര പഠനത്തിനു യു.ജി.സി. സാക്ഷ്യപ്പെടുത്തിയ ഗവേഷണ കേന്ദ്രങ്ങളിയൊന്നാണ്. 

## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
ചീനക്കൊട്ടാരം

കൊല്ലം നഗരത്തിൽ സ്ഥിതി ചെയ്യുന്ന ഒരു കെട്ടിടമാണ് **ചീനക്കൊട്ടാരം** അഥവാ **ചൈനാ പാലസ്**. കൊല്ലം ജംഗ്ഷൻ തീവണ്ടിയാപ്പീസിനു സമീപമായി സ്ഥിതി ചെയ്യുന്ന ഇത് പരമ്പരാഗത ചൈനീസ് വീടുകളുമായി സാദൃശ്യമുണ്ടാകുന്ന തരത്തിൽ ചുവന്ന സോംബ്രേ ഇഷ്ടികകൾ കൊണ്ടാണ് നിർമ്മിച്ചിരിക്കുന്നത്. 

തിരുവനന്തപുരത്ത് തീവണ്ടി സൗകര്യം വരുന്നതിനുമുൻപ് തിരുവിതാംകൂർ രാജകുടുംബാംഗങ്ങൾ കൊല്ലം തീവണ്ടിയാപ്പീസും കൊല്ലം വിമാനത്താവളവുമാണ് ദീർഘദൂരയാത്രകൾക്ക് ഉപയോഗിച്ചിരുന്നത്. 1904-ൽ ശ്രീമൂലം തിരുനാൾ രാമവർമ്മയാണ് കൊല്ലം തീവണ്ടിയാപ്പീസിന്റെ നിർമ്മാണത്തോടനുബന്ധിച്ച് മാളിക പണിതത്. മദ്രാസിലേക്കും മറ്റും കൊല്ലം ചെങ്കോട്ട പാത വഴി യാത്രയ്ക്ക് വരുമ്പോൾ താമസിക്കുന്നതിനു വേണ്ടിയാണ് നിർമ്മിച്ചത്. തിരുവനന്തപുരത്ത് തീവണ്ടിയാപ്പീസു വന്ന ശേഷം അനാഥമായ കൊട്ടാരം പിന്നീട് മധുര ഡിവിഷന്റെ കണ്ട്രോൾ ഓഫീസായി ഉപയോഗിച്ചിരുന്നു.

ഇൻഡോ - സറാസെനിക് ശൈലിയിൽ നിർമ്മിച്ച മാളികയിൽ 7 മുറികളുണ്ട്. പുറത്തു നിന്നും നോക്കിയാൽ ഇരുനിലകെട്ടിടമായി തോന്നുമെങ്കിലും ഇതിനു ഒരു നിലമാത്രമേയുള്ളൂ. ചിന്നക്കട അണ്ടർപാസ് നിർമ്മാണത്തോട് അനുബന്ധിയായി 40 ലക്ഷം രൂപയ്ക്ക് ഇതു നവീകരിക്കാൻ നഗരസഭ പദ്ധതിയിട്ടിട്ടുണ്ട്. 

## അവലംബം


വർഗ്ഗം:കേരളത്തിലെ കൊട്ടാരങ്ങൾ
വർഗ്ഗം:കൊല്ലത്തെ കെട്ടിടങ്ങളും നിർമ്മിതികളും
ദ തിയറി ഓഫ് എവരിതിങ് (2014ലെ ചലച്ചിത്രം)

2014ൽ പുറത്തിറങ്ങിയ ഒരു ബ്രിട്ടീഷ് ജീവചരിത്ര റൊമാന്റിക് ഡ്രാമാ ചലച്ചിത്രമാണ് **ദ തിയറി ഓഫ് എവരിതിങ്**. ജെയിംസ് മാർഷ് സംവിധാനം ചെയ്തിരിക്കുന്ന ഈ ചിത്രത്തിന്റെ തിരക്കഥ രചിച്ചിരിക്കുന്നത് അന്തോണി മക്കാർട്ടനാണ്. ജെയിൻ വിൽഡി ഹോക്കിങ് അവരുടെ മുൻഭർത്താവായ സ്റ്റീഫൻ ഹോക്കിങ്ങിനെ കുറിച്ച് എഴുതിയ *ട്രാവലിങ് റ്റു ഇൻഫിനിറ്റി: മൈ ലൈഫ് വിത്ത് സ്റ്റീഫൻ* എന്ന പുസ്തകത്തിന്റെ ചലച്ചിത്രാവിഷ്ക്കാരമാണ് ഈ ചിത്രം.

ചിത്രത്തിൽ എഡ്ഡീ റെഡ്മെയ്‍ൻ സ്റ്റീഫൻ ഹോക്കിങ്ങായും ഫെലിസിറ്റി ജോൺസ് ജെയിനായും അഭിനയിച്ചിരിക്കുന്നു. ചാർളി കോക്സ്, എമിലി വാട്സൺ, സൈമൺ മക്ബേണീ, ഡേവിഡ് ത്യൂലിസ് എന്നിവർ ചിത്രത്തിലെ മറ്റു പ്രധാന വേഷങ്ങളിലെത്തുന്നു. 2014ലെ ടൊറന്റോ അന്താരാഷ്ട്ര ചലച്ചിത്രമേളയിലാണ് തിയറി ഓഫ് എവരിതിങ് ആദ്യപ്രദർശനം നടത്തിയത്.

## അഭിനേതാക്കൾ
* എഡ്ഡീ റെഡ്മെയ്‍ൻ - സ്റ്റീഫൻ ഹോക്കിങ് 
* ഫെലിസിറ്റി ജോൺസ് - ജെയിൻ വൈൽഡി ഹോക്കിങ് 
* മാക്സൈൻ‍ പീക്ക് - എലെയ്‍ൻ മേസൺ, സ്റ്റീഫന്റെ രണ്ടാം ഭാര്യ
* ചാർളി കോക്സ് - ജൊനാഥൻ ജെയിംസ്, ജെയിനിന്റെ രണ്ടാം ഭർത്താവ് 
* എമിലി വാട്സൺ - ബെറിൽ വിൽഡി, ജെയിനിന്റെ അമ്മ 
* ഗയ്-ഒളിവർ വാട്സ് - ജോർജ്ജ് വിൽഡി, ജെയിനിന്റെ അച്ഛൻ 
* സൈമൺ മക്ബേണീ - ഫ്രാങ്ക് ഹോക്കിങ്, സ്റ്റീഫന്റെ അച്ഛൻ 
* എബിഗെയിൽ ക്രൂട്ടെൻഡെൻ - ഐസോബെൽ ഹോക്കിങ്, സ്റ്റീഫന്റെ അമ്മ
* ഷാൽലറ്റ് ഹോപ് - ഫിലിപ്പ ഹോക്കിങ്, സ്റ്റീഫന്റെ സഹോദരി
* ലൂസി ചാപ്പൽ - മേരി ഹോക്കിങ്, സ്റ്റീഫന്റെ സഹോദരി
* ഡേവിഡ് ത്യൂലിസ് - ഡെന്നിസ് സ്യാമ
* ക്രിസ്റ്റ്യൻ മക്കേ - റോജർ പെൻറോസ്
* എൻസോ സിലെന്റി - കിപ് തോൺ
* ജോർജ് നികോലോഫ് - ഐസാക് മാർക്കോവിച്ച് കലാനിത്കോവ്
* ആലിസ് ഓർ-എവിങ് - ഡയാന കിങ്, ബേസിൽ കിങ്ങിന്റെ സഹോദരി
* ഹാരി ലോയിഡ് - ബ്രിയാൻ, ഹോക്കിങിന്റെ സാങ്കൽപ്പിക റൂംമേറ്റ്
* സ്റ്റീഫൻ ഹോക്കിങ് - ഈക്വലർ കമ്പ്യൂട്ടറൈസ്ഡ് ശബ്ദം

## അവലംബം

## പുറംകണ്ണികൾ
* 
* 
* 
* 
* 

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക

## Superlatives

മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം വിജയികൾ

## മികച്ച ഹാസ്യനടൻ
മികച്ച ഹാസ്യനടനുള്ള കേരളസംസ്ഥാന ചലച്ചിത്രപുരസ്കാരം വിജയികൾ:

## References
*Official website 
*PRD, Govt. of Kerala: Awardees List
തുലാവർഷം (1976 ചലച്ചിത്രം)

എൻ. ശങ്കരൻനായർ സംവിധാനം ചെയ്ത്  1976-ൽ പുറത്തിറങ്ങിയ മലയാളചലച്ചിത്രമാണ് **തുലാവർഷം**. സി. രാധാകൃഷ്ണൻ കഥയും തിരക്കഥയും സംഭാഷണവും രചിച്ചു. ശോഭന പരമേശ്വരൻ നായർ, പ്രേം നവാസ്‌ എന്നിവർ ചേർന്നാണ് പടം നിർമ്മിച്ചത് പ്രേം നസീർ, ബഹദൂർ, ആലുംമൂടൻ,   കുതിരവട്ടം പപ്പു, കവിയൂർ പൊന്നമ്മ തുടങ്ങിയവർ ചിത്രത്തിൽ അഭിനയിച്ചു. വയലാർ, ചൊവ്വല്ലൂർ, പി ഭാസ്കരൻ എന്നിവർ ഗാനങ്ങളെഴുതുകയും സലിൽ ചൗധരി,ദക്ഷിണാമൂർത്തി എന്നിവർ ഈണം നൽകുകയും ചെയ്തു 
## കഥാസാരം
കർഷകനായ ബാലനും അമ്മയും അനുജത്തി അമ്മിണിയും സുഖമായി ജീവിക്കുന്നു. അമ്മാവന്റെ മകനായ മണിയൻ ധനാശയാൽ നഗരത്തില്പോകുന്നു. ഉദ്യോഗ ഉയർച്ചക്കായി തെറ്റായവഴികൾ ഉപയോഗിക്കുന്നു അതിൽ അഭിരമിച്ച അയാൾ വിവാഹശേഷം അമ്മിണിയേയും അവക്കായി നിർബന്ധിക്കുന്നു.  അച്ഛനെയും അമ്മയേയും കൂടി മറന്ന അയാൾ പണത്തിനു പിന്നാലെ പോകുന്നു. ഉദ്യോഗ ഉയർച്ചക്കായി അമ്മിണിയെ പലർക്കും കാഴ്ചവക്കാൻ വരെ തയ്യാറാകുന്നു. അവസാനം പരിതപിക്കുന്നു. 
## അഭിനേതാക്കൾ

## ഗാനങ്ങൾ
ഗാനങ്ങൾ :വയലാർ, ചൊവ്വല്ലൂർ, പി. ഭാസ്കരൻഈണം :  സലിൽ ചൗധരി,ദക്ഷിണാമൂർത്തി

## കുറിപ്പുകൾ
ശ്രീദേവിയുടെ മനോഹരമായ അഭിനയവും ശാലീനമായ സൗന്ദര്യവും ഈ ചിത്രത്തിന്റെ മുഖമുദ്രയാണ്. സി രാധാകൃഷ്ണൻ എഴുതിയ സംഭാഷണത്തിന്റെ വള്ളുവനാടൻ ശൈലിയും മനോഹരമാക്കുന്നു.   
## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുവാൻ
* തുലാവർഷം(1976)''

വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ-സലീൽ ചൗധരി ഗാനങ്ങൾ
വർഗ്ഗം:ചൊവ്വല്ലൂർ കൃഷ്ണൻ കുട്ടിയുടെ ഗാനങ്ങൾ
വർഗ്ഗം:സി. രാധാകൃഷ്ണൻ കഥയെഴുതിയ ചലച്ചിത്രങ്ങൾ
ദ ഗ്രാൻഡ് ബുഡാപെസ്റ്റ് ഹോട്ടൽ

2014ൽ പുറത്തിറങ്ങിയ ഒരു ജർമൻ-അമേരിക്കൻ ഹാസ്യ ചലച്ചിത്രമാണ് **ദ ഗ്രാൻഡ് ബുഡാപെസ്റ്റ് ഹോട്ടൽ**. വെസ് ആൻഡേഴ്സൺ രചനയും സംവിധാനവും നിർവ്വഹിച്ചിരിക്കുന്ന ദ ഗ്രാൻഡ് ബുഡാപെസ്റ്റ് ഹോട്ടൽ സ്റ്റീഫൻ സ്വൈഗിന്റെ രചനകളെ അടിസ്ഥാനമാക്കിയാണ് തയ്യാറാക്കിയിരിക്കുന്നത്. റാൽഫ് ഫിയൻസും ടോണി റെവലോറിയും ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ജർമ്മനിയിലാണ് ഗ്രാൻഡ് ബുഡാപെസ്റ്റ് ഹോട്ടൽ മുഴുവനായും ചിത്രീകരിച്ചിരിക്കുന്നത്. മ്യൂസിക്കൽ - കോമഡി വിഭാഗത്തിലെ മികച്ച ചിത്രമടക്കം ഈ ചലച്ചിത്രം നാല് ഗോൾഡൻ ഗ്ലോബ് നാമനിർദ്ദേശങ്ങൾ നേടിയിട്ടുണ്ട്.

## അഭിനേതാക്കൾ
* റാൽഫ് ഫിയൻസ് - മോൺഷ്യർ ഗുസ്താവ് എച്ച്.
* ടോണി റെവലോറി - യുവാവായ സീറോ മുസ്തഫ
* അഡ്രിയെൻ ബ്രോഡി - ദിമിത്രി ദെസ്ഗോഫെ അൺ ടാക്സിസ്
* വില്ലെം ഡാഫോ ജെ.ജി. ജോപ്ലിങ്
* ജെഫ് ഗോൾഡ്ബ്ലം - ഡെപ്യൂട്ടി വിൽമോസ് കൊവാക്സ്
* സായേഷ റോനൺ - അഗത
* എഡ്വേഡ് നോർട്ടൺ - ഇൻസ്പെക്ടർ ഹെൻകൽസ്
* എഫ്. മുറേ അബ്രഹാം - വൃദ്ധനായ സീറോ മുസ്തഫ
* മാത്തിയു അമാൽറിക് - സെർജ് എക്സ്.
* ജൂഡ് ലോ - യുവാവായ എഴുത്തുകാരൻ
* ഹാർവി കൈറ്റ് - ലുട്വിജ്
* ബിൽ മുറേ - മോൺഷ്യർ ഇവാൻ
* ലീ സെയ്ഡോക്സ് - ക്ലോടൈൽഡ്
* ജെയ്സൺ ഷ്വാർട്സ്മാൻ - മോൺഷ്യർ യാങ്
* ടിൽഡ സ്വിന്റൺ - മാഡം സെലീൻ വില്ലെന്യൂവ് ഡെസ്ഗോഫ് അൺ ടാക്സിസ് (മാഡം ഡി.)
* ടോം വിൽകിൻസൺ - വൃദ്ധനായ എഴുത്തുകാരൻ
* ഓവൻ വിൽസൺ - മോൺഷ്യർ ചക്ക്
* ബോബ് ബലബാൻ - എം. മാർട്ടിൻ

## അവലംബം

## പുറംകണ്ണികൾ
* 
* 
* 
* 
* 
* 

വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
എം.ആർ. ഗോപകുമാർ

മലയാളചലച്ചിത്ര സീരിയൽ നടനാണ് **എം.ആർ. ഗോപകുമാർ.**

## പുരസ്കാരങ്ങൾ
**കേരള സ്റ്റേറ്റ് ഫിലിം അവാർഡുകൾ:**
* 1993മികച്ച പ്രകടനത്തിനുള്ള പ്രത്യേക ജൂറി പുരസ്കാരം- വിധേയൻ
* 1999 രണ്ടാമത്തെ മികച്ച നടൻ -  ഗോപാലൻ നായരുടെ താടി
കേരളാ സ്റ്റേറ്റ് ടെലിവിഷൻ അവാർഡുകൾ
* 1994- മികച്ച നടൻ  - കൂടാരം
* മികച്ച നടൻ 1998 - Pattolapponnu
* മികച്ച നടൻ 1999 - Pulari, Baalyakaala Smaranakal
* മികച്ച സഹനടൻ‌ 2004 - ഫിക്ഷൻ
* രണ്ടാമത്തെ മികച്ച നടൻ 2008 - അരനാഴികനേരം

## അഭിനയിച്ച ചിത്രങ്ങൾ

* പുലിമുരുകൻ (2016)
* മല്ലനും മാതേവനും
* Chaayilyam (2014)
* തെക്കു തെക്കൊരു ദേശത്ത്
* കാറ്റും മഴയും
* വൈറ്റ് പേപ്പർ
* സ്നേഹിക്കാൻ ഒരു മനസ്സ്
* Nirnnayakam (2015)
* Chewing Gum (2013)
* Pigman (2013).... Madhavan
* Manikkya Thamburattiyum Christmas Karolum (2013)
* My Fan Ramu (2013)
* ഒഴിമുറി (2012)
* Karmayogi (2012)
* The Last Vision (2012)
* Puthiya Theerangal (2012)
* ആദാമിൻറെ മകൻ അബു (2011)
* Ee Dhanya Muhoortham (2011)
* Priyappetta Nattukkare (2011)
* Punyam Aham (2010)
* The Thriller (2010)
* Thathwamasi (2009)
* Oru Pennum Randaanum (2008)
* ദേ ഇങ്ങോട്ടു നോക്കിയേ (2008)
* മാടമ്പി (2008)
* മലബാർ വെഡ്ഡിംഗ് (2008)
* Vilapangalkkappuram (2008)
* Naalu Pennungal  (2007)
* Shyaamam (2006)
* Ammathottil (2006)
* Mahha Samudram (2006)
* Out of Syllabus (2006)
* Nerariyan CBI (2005)
* Udayon (2005) .... Chackochi
* Nottam (2006)
* Paadam Onnu: Oru Vilapam (2003)
* Mazhanoolkkanavu (2003)
* Bheri (2002)
* The Gift of God (2001)
* Jeevan Masai (2001)
* Neythukaran  (2001)
* Mookkuthi (2001)
* Mazhanoolkkanavu (2000)
* Thottam (2000)
* Susanna (2000)
* Neelathadaakatthile Nizhalppakshikal (2000)
* ദേവദാസി (1999)
* ഗാന്ധിയൻ (1999)
* ഗോപാലൻ നായരുടെ താടി (1999)
* മന്ത്രികുമാരൻ (1998)
* സ്നേഹദൂത് (1997)
* ഭൂതക്കണ്ണാടി (1997)
* Kalyaanakkacheri (1997)
* ഒരു നീണ്ട യാത്ര (1996)
* Vidheyan (1994)
* Galileo (1994)
* Naaraayam (1993)
* Ardram (1992)
* Mathilukal (1990)

## ടെലിവിഷൻ സീരിയലുകൾ
  

## അവലംബം

വർഗ്ഗം:1951-ൽ ജനിച്ചവർ
വർഗ്ഗം:സെപ്റ്റംബർ 24-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
സി. ഉണ്ണിക്കൃഷ്ണൻ

കേരളീയനായ ചിത്രകാരനാണ് **സി. ഉണ്ണിക്കൃഷ്ണൻ** . കൊച്ചി -മുസിരിസ് ബിനാലെയുടെ 2014 ലെ രണ്ടാം പതിപ്പിൽ അവതരിപ്പിച്ച പേരിടാത്ത പ്രതിഷ്ടാപനത്തോടെ ശ്രദ്ധേയനായി. ബിനാലെയിലെ ഏറ്റവും പ്രായം കുറഞ്ഞ പങ്കാളിയായിരുന്നു. ഈ  പ്രതിഷ്ടാപനം 2014 ൽ ഷാർജയിൽ നടക്കുന്ന ബിനാലെയിലേക്ക് തെരഞ്ഞെടുത്തിട്ടുണ്ട്. 
## ജീവിതരേഖ
 
പാലക്കാട്  ഈറ്റ നെയ്ത്ത് തൊഴിൽ ചെയ്തുവരുന്ന കുടുംബത്തിൽ ചാമിയുടെയും  ദേവുവിന്റെയും മകനാണ്. തൃശൂർ ഫൈനാർട്സ് കോളേജിൽ പഠിച്ചു. ബിരുദപ്രദർശനത്തിൽ " ടോക് ടു ബ്രിക്സ് 'എന്ന പേരിലാണ് ഈ കലാസൃഷ്ടി പ്രദർശിപ്പിച്ചിരുന്നത്. 
## അവലംബം


വർഗ്ഗം:1991-ൽ ജനിച്ചവർ
വർഗ്ഗം:കേരളത്തിലെ ചിത്രകാരന്മാർ
കേരള സീപ്ലെയിൻ

2013 ജൂൺ 2നു ടൂറിസം കോർപറേഷൻ ആരംഭിച്ച പദ്ധതിയാണ് കൊല്ലം സീ പ്ലെയിൻ. കൊല്ലം അഷ്ടമുടിയിൽ മുഖ്യമന്ത്രി ഉമ്മൻ ചാണ്ടിയാണ് സീ പ്ലെയിൻ സർവീസ് ഉദ്ഘാടനം ചെയ്തത്. ആൻഡമാൻ നിക്കോബാറിനു ശേഷം ഈ പദ്ധതി കൊല്ലത്താണ് ഇന്ത്യയിലാദ്യമായി സ്ഥാപിക്കുന്നത്. ഒരു ആംഫീബിയൻ വിമാനം ഉപയോഗിച്ച് കൊല്ലം നഗരത്തെ മറ്റുള്ള വിനോദസഞ്ചാര കേന്ദ്രത്തിലേക്കും വിമാനത്താവളവുമായും ബന്ധിപ്പിക്കുന്ന പദ്ധതിയാണ്. പൈലറ്റ് അടക്കം ആറുപേർക്ക് സഞ്ചരിക്കാംവുന്നതാണ് സംസ്ഥാനത്തെ ആദ്യസീപ്ലൈൻ. കൊല്ലം ഡിറ്റിപിസി, കൊച്ചി ബോൾഗാട്ടി , കണ്ണൂർ, ബേക്കൽ എന്നിവിടങ്ങളിലും സീപ്ലൈനിനായി വാട്ടർഡ്രോം ഒരുക്കിയിട്ടുണ്ട്. സീപ്ലെയിനിനായി സജ്ജീകരിക്കുന്ന വാട്ടർഡ്രോമിലായിരിക്കും സെക്യൂരിറ്റി പരിശോധനയും വിശ്രമിക്കാനുള്ള സൗകര്യവും ഒരുക്കുന്നത്. ഒരു ഹൗസ് ബോട്ടാണ് വാട്ടർഡ്രോമാക്കി മാറ്റിയിരിക്കുന്നത്.  എന്നാൽ മത്സ്യകർഷകരുടെ എതിർപ്പിനെ തുടർന്ന് പൂർണ്ണമായും പ്രവർത്തനം തുടങ്ങിയിട്ടില്ല.

## അവലംബം


വർഗ്ഗം:കേരളത്തിലെ ഗതാഗതം
കസ്റ്റംസ് ഓവർസീസ് ഇന്റലിജൻസ് നെറ്റ്‌വർക്ക്

കള്ളപ്പണ ഇടപാടുകളും കസ്റ്റംസ് വെട്ടിപ്പും കണ്ടെത്താനായി ഭാരത സർക്കാർ ആരംഭിക്കാനിരിക്കുന്ന ഇന്റലിജൻസ് യൂണിറ്റാണ് **കസ്റ്റംസ് ഓവർസീസ് ഇന്റലിജൻസ് നെറ്റ്‌വർക്ക്** എന്ന **കോയിൻ**. ചൈനയിൽ നിന്ന് രണ്ടെണ്ണമടക്കം ഏഴ് വിദേശ രാജ്യങ്ങളെ ഉൾപ്പെടുത്തിയാണ് ഇന്റലിജൻസ് യൂണിറ്റ് രൂപീകരിക്കുന്നത്. വ്യാജ ഇന്ത്യൻ കറൻസി കടത്തുന്നത് തടയുന്നതിനാണ് ഈ ഇന്റലിജൻസ് യൂണിറ്റ് പ്രാമുഖ്യം നൽകുക. റവന്യൂ ഇന്റലിജൻസ് ഡയറക്ടറേറ്റാവും യൂണിറ്റിന് നേതൃത്വം നൽകുക.

കൊളംബോ (ശ്രീലങ്ക), ഢാക്ക(ബംഗ്ളാദേശ്), ബാങ്കോക്ക്(തായ്‌ലൻഡ്), ബീജിങ്, ഗ്വാങ്ഷൂ (ചൈന) എന്നീ രാജ്യങ്ങളിലാണ് യൂണിറ്റുകൾ ആരംഭിക്കുക.   ഇത് കൂടാതെ ബ്രസീലിലെ ബ്രസീലിയ, ദക്ഷിണാഫ്രിക്കയിലെ പ്രിട്ടോറിയ എന്നിവിടങ്ങളിലും രണ്ട് യൂണിറ്റുകൾ സ്ഥാപിക്കുന്നുണ്ട്.  ഇന്ത്യ, ബ്രസീൽ, ദക്ഷിണാഫ്രിക്ക രാജ്യങ്ങളുടെ കൂട്ടായ്‌മയായ ഇബ്സയുടെ ചട്ടക്കൂടിൽ നിന്നാണ് ഈ രണ്ട് യൂണിറ്റുകൾ പ്രവർത്തിക്കുക. 
## അവലംബം


വർഗ്ഗം:ധനകാര്യം
അരിയന്നൂർ കുടക്കല്ല്

കേരളത്തിലെ തൃശ്ശൂരിലെ അരിയന്നൂരിൽ (കണ്ടനശ്ശേരി പഞ്ചായത്ത്) സ്ഥിതിചെയ്യുന്ന ചരിത്രാതീതകാലത്തെ ഒരു മെഗാലിത്ത് ശവകൂടീരമാണ് **അരിയന്നൂർ കുടക്കല്ല്**(). 1951-ൽ ആർക്കിയോളജിക്കൽ സർവ്വേ ഓഫ് ഇന്ത്യ ഇതിനെ ഒരു കേന്ദ്രീകൃത സംരക്ഷിത സ്മാരകമായി പ്രഖ്യാപിച്ചു. ഇവിടെ ആറ് (6) കുടക്കല്ലുകൾ (കൂൺ ആകൃതിയിലുള്ള കല്ലുകൾ) ഉണ്ട്. ഇതിൽ നാല് (4) എണ്ണം പൂർണ്ണരൂപത്തിലും രണ്ടെണ്ണം (2) ഭാഗീകമായി തകർന്ന നിലയിലുമാണ്.  
## ചിത്രശാല

Ariyannur Umbrellas DSC 0775.JPG|അരിയന്നൂർ കുടക്കല്ല്
Ariyannur Umbrellas DSC 0766.JPG|അരിയന്നൂർ കുടക്കല്ല്
Ariyannur Umbrellas DSC 0767.JPG|അരിയന്നൂർ കുടക്കല്ല്
Ariyannur Umbrellas DSC 0771.JPG|അരിയന്നൂർ കുടക്കല്ല്
Ariyannur Umbrellas DSC 0764.JPG|അരിയന്നൂർ കുടക്കല്ല്

## അവലംബങ്ങൾ

വർഗ്ഗം:ചരിത്രാതീത ഇന്ത്യ
വർഗ്ഗം:കേരളത്തിലെ വിനോദസഞ്ചാരം
വർഗ്ഗം:തൃശ്ശൂർ ജില്ലയുടെ ചരിത്രം
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളചരിത്രം
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
പിക്കറ്റ് 43

പൃഥ്വിരാജിനെ നായകനാക്കി സംവിധാനം ചെയ്യുന്ന മേജർ രവി ചിത്രമാണ്  പിക്കറ്റ് 43. ഇന്ത്യ-പാകിസ്താൻ അതിർത്തിയിലെ പിക്കറ്റ് 43 എന്ന ഔട്ട്‌പോസ്റ്റിൽ കാവലിന് നിയോഗിക്കപ്പെടുന്ന ഹവീൽദാർ ഹരീന്ദ്രൻ എന്ന കഥാപാത്രത്തെയാണ് ഈ ചിത്രത്തിലൂടെ പൃഥ്വിരാജ് അവതരിപ്പിക്കുന്നത്.
## കഥാസാരം
അതിർത്തിയിൽ ഒറ്റയ്ക്ക് കഴിയുന്ന ഇന്ത്യയുടെയും പാകിസ്താന്റെയും രണ്ടു പട്ടാളക്കാർക്കിടയിൽ ഉടലെടുക്കുന്ന സൗഹൃദവും അതിനെ തുടർന്നുള്ള പ്രശ്നങ്ങളുടെയും കഥയാണ്. പാക് പട്ടാളക്കാരനായി ഹിന്ദി നടൻ ജാവേദ് ജാഫ്രി അഭിനയിക്കുന്നു.
## പുറംകണ്ണികൾ
# ഔദ്യോഗിക ഫേസ്ബുക്ക്‌ പേജ് 
# പിക്കറ്റ് 43 ട്രെയിലർ പുറത്തിറങ്ങി 

## അഭിനേതാക്കൾ
# പൃഥ്വിരാജ്
# ജാവേദ് ജാഫ്രി
# സുധീർ കരമന

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
മധു കിന്നർ

ഛത്തീസ്‌ഗഢിലെ റായിഗർ മുൻസിപ്പിൽ കോർപ്പറേഷനിലെ മേയർ തിരഞ്ഞെടുപ്പിൽ വിജയിച്ച **മധു കിന്നർ** ഭിന്ന ലിംഗത്തിൽ ഉൾപ്പെടുന്ന വ്യക്തിയാണ്. ഇന്ത്യൻ ചരിത്രത്തിലാദ്യമായി മൂന്നാം ലിംഗത്തിൽ ഉൾപ്പെട്ട ഒരു വ്യക്തി ഏതെങ്കിലും ഒരു കോർപ്പറേഷനിൽ മേയറായി തിരഞ്ഞെടുപ്പിൽ വിജയിക്കുന്നത് ആദ്യമായാണ്.

ദളിത് ജാതിയിൽപെട്ട മധു കിന്നറിന്റെ യഥാർത്ഥ പേര് **നരേഷ് ചൗഹാൻ** എന്നാണ്. എട്ടാം ക്ലാസ് വരെ വിദ്യഭ്യാസം നേടിയ മധു, പല ജോലികളിലും ഏർപ്പെട്ടിട്ടുണ്ട്. തീവണ്ടികളിൽ ഡാൻസും പാട്ടും നടത്തി യാത്രക്കാരിൽ നിന്ന് പണം പിരിച്ചാണ് ജീവിച്ചിരുന്നത്.

## തിരഞ്ഞെടുപ്പ്
സ്വതന്ത്ര സ്ഥാനാർത്ഥിയായി റായിഗർ മുൻസിപ്പിൽ കോർപ്പറേഷനിലെ തിരഞ്ഞെടുപ്പിൽ മൽസരിച്ച മധു കിന്നർ തൊട്ടടുത്ത സ്ഥാനാർത്ഥി ബി.ജെ.പി.യുടെ മഹാവീർ ഗുരുജിയേക്കാൾ 4,537 വോട്ടിന് വിജയിച്ചു. കോൺഗ്രസിന്റെ സ്ഥാനാർത്ഥി, ജതുറാം മൻഹർ മൂന്നാം സ്ഥാനത്താണ്.

## അവലംബം

വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ഭിന്നലിംഗ സ്ത്രീകൾ
വർഗ്ഗം:1980-ൽ ജനിച്ചവർ
ശ്രീമൂലം തിരുനാൾ കൊട്ടാരം

കൊല്ലം നഗരത്തിന്റെ ഹൃദയഭാഗത്തായി സ്ഥിതി ചെയ്യുന്ന ഒരു മാളികയാണ് **ശ്രീമൂലം തിരുനാൾ ഷഷ്ഠിപൂർത്തി പാലസ്** (**എസ്.എം.പി പാലസ്** / **എസ്.എം.ടി. പാലസ്** ഇംഗ്ലീഷ്: SMP Palace / SMP Palace). തിരുവിതാംകൂർ ഭരണാധികാരിയായിരുന്ന ശ്രീമൂലം തിരുനാൾ രാമവർമ്മയുടെ അറുപതാം പിറന്നാളിനോടനുബന്ധിച്ചാണ് കെട്ടിടം പണിതീർത്തത്. 1917ൽ പണി തുടങ്ങാനുദ്ദേശിച്ചെങ്കിലും 1936ൽ അദ്ദേഹത്തിന്റെ മരണത്തിനു ശേഷം മാത്രമേ പണി പൂർത്തിയായുള്ളൂ. പിന്നീട് ഒരു ചലച്ചിത്രകൊട്ടകയാക്കി മാറ്റിയ ഇവിടെ പ്രദർശിപ്പിച്ചിരുന്ന ചിത്രങ്ങളെച്ചൊല്ലി വിവാദങ്ങളുണ്ടായിട്ടുണ്ട്.  ഇപ്പോഴും സിനിമാപ്രദർശനം നടക്കുന്നുണ്ട്. എസ്. എം.പി പാലസ് വിട്ടുകിട്ടിയാൽ സംരക്ഷിക്കാൻ തയ്യാറാണെന്ന് സംസ്ഥാന പുരാവസ്തു വകുപ്പ് നേരത്തേ അറിയിച്ചിരുന്നു. 

## അവലംബം


വർഗ്ഗം:കേരളത്തിലെ കൊട്ടാരങ്ങൾ
ശ്രീചിത്തിരതിരുന്നാൾ ബാലരാമവർമ്മ   -            
അവസാനത്തെ തിരുവിതാംകൂർ രാജാവായിരുന്നു  ശ്രീചിത്തിരതിരുന്നാൾ ബാലരാമവർമ്മ.1933 മുതൽ 1949 വരെ ആയിരുന്നു ഇദ്ദേഹത്തിൻെറ ഭരണകാലം. നിയമനിർമ്മാണസഭയുടെ ഘടനയിൽ മാറ്റം വരികയും ഭരണപരവും സാമൂഹികവുമായ ഒട്ടേറെ പരിഷ്കാരങ്ങൾ നടപ്പിലാവുകയും ചെയ്തു. 1932ൽ കുറേക്കൂടി വിപുലമായ വോട്ടവകാശത്തിൻെറ അടിസ്ഥാനത്തിൽ തിരുവിതാംകൂർ
നിയമനിർമ്മാണസഭ പരിഷ്കരിക്കപ്പെട്ടു. ഈ സഭയ്ക്ക് ശ്രീമൂലം അസംബ്ളി എന്നും ശ്രീചിത്ര സ്റേറററ് എന്നും രണ്ട്  മണ്ഡലങ്ങളുണ്ടായി. ഇരുസഭകളും ഭരണപരവും നിയമനിർമ്മാണപരവുമായ വിഷയങ്ങളെക്കുറിച്ച് ചർച്ചചെയ്ത് തീരുമാനമെടുത്തു. അവർക്ക് വാർഷികബജററിനെക്കുറിച്ച് ചർച്ചനടത്താനും വോട്ടുചെയ്യാനുമുള്ള സ്വാതന്ത്രം ഉണ്ടായിരുന്നു. പക്ഷേ, 

ലജിസ്ളേററീവ് കൗൺസിലിന് ബജററിൻെറ ഏത് ഇനത്തിലും തുക വെട്ടിക്കുറയ്ക്കാൻ അധികാരമണ്ടായിരുന്നില്ല.        1936ലെ ക്ഷേത്രപ്രവേശന വിളംബരവും 1937ലെ തിരുവിതാംകൂർ സർവ്വകലാശാല സ്ഥാപനവും എടുത്തുപറയേണ്ട നേട്ടങ്ങളാണ്.ഗ്രാമീണവികസനത്തെ മുൻനിർത്തി 1939ൽ തിരുവിതാംകൂർ വില്ലേജ് യൂണിയൻ ആക്ട് നടപ്പിലാക്കി.ഒട്ടനവധി വൃവസായസ്ഥാപനങ്ങൾ സ്ഥാപിക്കപ്പെട്ടത് ഇക്കാലത്താണ്. ശ്രീചിത്തിര തിരുന്നാളിൻെറ ഭരണക്കാലത്ത് സർക്കാർ കൈക്കൊണ്ട വൃവസായവത്കരണനയം നിമിത്തമാണ് ചില പട്ടണങ്ങൾക്ക് ഇന്നത്തെ വൃവസായപ്രാധാനൃം ലഭിച്ചത്.
ആശ്രാമം ബ്രിട്ടീഷ് റെസിഡൻസി

കൊല്ലം ആശ്രാമത്ത് സ്ഥിതി ചെയ്യുന്ന ഒരു മാളികയാണ് **ബ്രിട്ടീഷ് റെസിഡൻസി** (ഗവർമെന്റ് റെസ്റ്റ് ഹൗസ്, റെസിഡൻസി ബംഗ്ലാവ്) തിരുവിതാംകൂറിലെ ആദ്യത്തെ ബ്രിട്ടീഷ് ദിവാനായിരുന്ന കേണൽ മൺറോയ്ക്ക് താമസിക്കാൻ 1810 ലാണ് ഈ കൊട്ടാരം നിർമിച്ചത്. കുഴികളും കൊടുംകാടുമായിരുന്ന അഷ്ടമുടിക്കായലോരം വെട്ടിത്തെളിച്ചു നികത്തി മന്ദിര നിർമ്മിച്ചത്. കൊട്ടാരത്തിൽ നിന്നു കായലിലേക്ക് ഇറങ്ങാൻ പടികളുണ്ട്. കൊട്ടാരത്തിന്റെ മുകൾത്തട്ടിലായി Dieu et mon Droit എന്ന് രേഖപ്പെടുത്റ്റിയിട്ടുണ്ട്. മുറികൾക്ക് 15 അടിയും വാതിലുകൾക്ക് 10 അടിയും ഉയരമുണ്ട്.  കൊട്ടാരത്തിൽ നിന്ന് ഏതു വാതിലും ജനാലയും തുറന്നാലും അഷ്ടിമുടിക്കായൽ കാണാവുന്ന തരത്തിലാണു രൂപകൽപ്പന. ബംഗ്ലാവിനെക്കുറിച്ച് കേരളവർമ വലിയ കോയിത്തമ്പുരാൻ മയൂരസന്ദേശത്തിൽ പരാമർശിക്കുന്നുണ്ട്. തിരുവിതാംകൂറിലെ സുപ്രധാന രാഷ്ട്രീയ-ഭരണ തീരുമാനങ്ങളെടുക്കാൻ ഇവിടം വേദിയായിരുന്നു. ദിവാൻറെ ആസ്ഥാന മന്ദിരമായ ഇവിടെ നിന്നാണു നാടിൻറെ കുതിപ്പും കിതപ്പും നിയന്ത്രിച്ച പല തീരുമാനങ്ങളും വന്നിരുന്നത്. ഇന്ത്യയിലെ വൈസ്രോയിയായിരുന്ന കഴ്സൺ പ്രഭു, മഹാത്മഗാന്ധി, മുൻ പ്രധാനമന്ത്രിമാരായ ജവഹർലാൽ നെഹ്റു, ഇന്ദിരാഗാന്ധി, രാജീവ് ഗാന്ധി, വി.പി. സിങ് തുടങ്ങി നിരവധി പ്രമുഖർക്ക് ഈ കൊട്ടാരം ആതിഥ്യമരുളിയിട്ടുണ്ട്. 

## അവലംബം


## പുറത്തേക്കുള്ള കണ്ണികൾ
http://malabardays.blogspot.in/2012/10/the-residency-at-kollam.html

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും‎
സലാ അ ദിൻ

ബാഗ്ദാദിന് വടക്ക് ഭാഗത്തായി സ്ഥിതി ചെയ്യുന്ന ഇറാഖിലെ 19 ഒരു പ്രവിശ്യകളിൽ ഒന്നാണ് **സലാഅദിൻ ഗവർണറേറ്റ്** (). 8 ജില്ലകൾ ചേർന്ന ഇതിന്റെ തലസ്ഥാനം തികൃത്താണ്.  24,363 ചതുരശ്ര കിലോമീറ്റർ (9,407 ചതുരശ്ര മൈൽ) വിസ്തീർണ്ണമുള്ള ഇതിന്റെ ജനസംഖ്യ 2003 ൽ 1,042,200 ആയി കണക്കാക്കിയിരുന്നു. 1976 ന് മുമ്പ് ഗവർണറേറ്റ് ബാഗ്ദാദ് ഗവർണറേറ്റിന്റെ ഭാഗമായിരുന്നു. ഇറാഖിലെ ഒരു എണ്ണ ശുദ്ധീകരണശാലയായ ബെയ്ജി സ്ഥിതി ചെയ്യുന്നത് ഇവിടെയാണ്. സലാഅദിൻ പ്രവിശ്യയെ 8 ജില്ലകളായി തിരിച്ചിരിക്കുന്നു. സമാറ, ബലാദ്, ബെയ്ജി, തികൃത്ത്, തൂസ്, ദുജയിൽ, അൽ-ദൗർ, അൽ-ശിർക്കത്ത് എന്നിവയാണ് ജില്ലകൾ.

സലാഹുദ്ദീന്റെ പേരിലാണ് ഈ ഗവർണറേറ്റ് അറിയപ്പെടുന്നത്. പ്രധാനമായും സുന്നി അറബ് വംശജർക്ക് പ്രാമുഖ്യമുള്ള ഈ ഗവർണറേറ്റിലെ അൽ-ഔജ ഗ്രാമത്തിലാണ് ഇറാഖിന്റെ മുൻ പ്രസിഡന്റ് സദ്ദാം ഹുസൈൻ ജനിച്ചത്. സുന്നി ത്രികോണത്തിന്റെ ഹൃദയഭാഗത്ത് സ്ഥിതി ചെയ്യുന്ന, സദ്ദാമിന്റെയും അദ്ദേഹത്തിന്റെ അൽ-ബു നാസിർ ഗോത്രത്തിന്റെയും പരമ്പരാഗത ശക്തികേന്ദ്രമായിരുന്ന സലാഹുദ്ദീൻ ഗവർണറേറ്റ്, 2003-ൽ യുഎസ് നേതൃത്വത്തിലുള്ള സഖ്യസേനയുടെ ഇറാഖ് അധിനിവേശ കാലം മുതൽ കലാപങ്ങളുടെയും ഗോത്ര വൈരാഗ്യങ്ങളുടെയും രാഷ്ട്രീയ, വിഭാഗീയ അക്രമങ്ങളുടെയും കേന്ദ്രമാണ്.

## അവലംബങ്ങൾ
റ്യോട്ടോ കുവാക്കുബോ

ജപ്പാനിലെ മൾട്ടി മീഡിയ ആർട്ടിസ്റ്റാണ് **റ്യോട്ടോ കുവാക്കുബോ** (ജനനം : 1971). 
## ജീവിതരേഖ
ജപ്പാനിലെ ദ്വീപായ ഹോൻഷുവിലെ യൂണിവേഴ്‌സിറ്റി ഓഫ് സുകുബയിലും ഒഗാകിയിലെ ഇന്റർനാഷണൽ അക്കാദമി ഓഫ് മീഡിയ ആർട്‌സ് ആൻഡ് സയൻസസിലും പഠിച്ചു.  സോണി ടാബ്ലെറ്റിനു വേണ്ടിയുള്ള പരസ്യ ചിത്രം  ചെയ്തിട്ടുണ്ട്.

## കൊച്ചി മുസിരിസ് ബിനലെ 2014 ൽ

'ലോസ്റ്റ് #12' എന്ന വിന്യാസമാണ് കൊച്ചി മുസിരിസ് ബിനലെ 2014 ൽ അവതരിപ്പിച്ചത്. ഒരു ഇരുട്ടുമുറിക്കുള്ളിൽ സ്ഥാപിച്ച വളഞ്ഞുപുളഞ്ഞ പാളത്തിലൂടെ സഞ്ചരിക്കുന്ന കളിപ്പാട്ട തീവണ്ടിയും ഓരോ ദിശയിലും തീവണ്ടിയുടെ മുന്നിൽ ഓരോ വശങ്ങളിലെ ചെറു വിളക്കുകളുമാണ് ഈ പ്രതിഷ്ടാപനത്തിൽ.  ട്രെയിൻ സഞ്ചരിക്കുമ്പോൾ മൂന്നു വശങ്ങളിലും മേൽക്കൂരയിലുമായി പതിക്കുന്ന വിചിത്ര രൂപങ്ങളുടെ നിഴലുകളാണ് ഈ പ്രതിഷ്ടാപനത്തിന്റെ പ്രത്യേകത.  കൊച്ചിയിലെ വിവിധ മേഖലകളിൽ നിന്ന് ശേഖരിച്ച തുണിക്ലിപ്പുകൾ, ബ്രഷുകൾ, ഒഴിഞ്ഞ ഐസ്‌ക്രീം പാത്രങ്ങൾ, ചോർപ്പുകൾ തുടങ്ങി സർവ്വസാധാരണമായി നാം കാണുന്ന വസ്തുക്കൾ മാത്രമാണ് കുവാക്കുബോ ഈ ചലിക്കുന്ന നിഴൽ വിന്യാസത്തിനായി ഉപയോഗിച്ചിട്ടുള്ളത്. ടോക്യോയിലെ മ്യൂസിയം ഓഫ് കണ്ടംപററി ആർട്ട് സംഘടിപ്പിച്ച സൈബർ ആർട്‌സ് ജപ്പാനിൽ കുവാക്കുബോ പ്രദർശിപ്പിച്ച 'ദി ടെൻത് സെന്റിമെന്റ്' എന്ന 2010ലെ വിന്യാസത്തിന്റെ ചുവടുപിടിച്ചാണ് ഇതും സജ്ജീകരിച്ചിരിക്കുന്നത്.

## അവലംബം


വർഗ്ഗം:ജപ്പാൻ കലാകാരന്മാർ
വർഗ്ഗം:1971-ൽ ജനിച്ചവർ
പദ്മപ്രഭു

ആറാമത്തെ ജൈന തീർത്ഥ്ങ്കരനാണ് പദ്മപ്രഭു. .. പദ്മപ്രഭ എന്നും അറിയപ്പെടുന്ന പദ്മപ്രഭു സ്വാമി , കൗസാംബിയിലെ  ശ്രീധർ മഹാരാജാവിന്റെയും മഹാറാണി സുസിമാദേവിയുടെയും പുത്രനായാണ്  ജനിച്ചത്. 

## References
സുപാർശ്വനാഥൻ

ജൈനമതവിശ്വാസപ്രകാരം ഏഴാമത്തെ ജൈനതീർത്ഥങ്കരനാണ് **സുപാർശ്വനാഥൻ** (സംസ്കൃതം:**सुपर्श्वनाथ:**  )ഇക്ഷാകു വംസത്തിലെ പ്രതിസ്ത രാജാവിന്റെയും പൃഥ്വി റാണിയുടെയും പുത്രനായാണ് ഇദ്ദേഹം ജനിച്ചത്. 

## അവലംബം


വർഗ്ഗം:തീർത്ഥങ്കരന്മാർ
തേവള്ളി കൊട്ടാരം

കൊല്ലത്ത് അഷ്ടമുടി കായലിന്റെ തീരത്ത് സ്ഥിതി ചെയ്യുന്ന ഒരു മാളികയാണ് **തേവള്ളി കൊട്ടാരം**. തിരുവിതാംകൂർ രാജാക്കന്മാർക്ക്‌ ബ്രട്ടീഷ്‌ ഉദ്യോഗസ്ഥരുമായി കൂടിക്കാഴ്‌ച നടത്തുന്നതിനായി 1811-1819 കാലഘട്ടത്തിലാണ്‌ തേവള്ളി കൊട്ടാരം നിർമ്മിച്ചത്‌. നിർമ്മാണം നടക്കുന്ന സമയത്ത്‌ ഗൗരി പാർവ്വതിഭായിആയിരുന്നു ഭരണാധികാരി. ബ്രട്ടീഷ്‌, ഡച്ച്‌, പോർച്ചുഗീസ്‌ നിർമ്മാണശൈലികളുടെ സമ്മിശ്രണം കൊട്ടാരത്തിന്റെ നിർമ്മാണ രീതിയിൽ കാണാം. തിരുവിതാംകൂറിന്റെ രാജകീയ പ്രൗഢിയും ഈ കൊട്ടാരത്തിൽ ദൃശ്യമാണ്‌. പൊതുമരാമത്ത് വകുപ്പിന്റെ ഉടമസ്ഥതയിലുള്ള ഈ സ്ഥലം എൻ.സി.സി കൊല്ലം ജില്ലാ ആസ്ഥാനമായി ഉപയോഗിക്കുന്നു. കൊട്ടാരത്തിനുള്ളിൽ ഒരു ശാസ്താ ക്ഷേത്രവുമുണ്ട്.
## ചരിത്രം
കൊല്ലം നഗരത്തിൽ സ്ഥിതി ചെയ്യുന്ന ഒരു വാസ്തുവിദ്യാ വിസ്മയമാണ് തേവള്ളി പാലസ്. 1811 നും 1819 നും ഇടയിൽ ഗൗരി പാർവതി ബായിയുടെ ഭരണകാലത്താണ് ഇത് പണികഴിപ്പിച്ചത്. ബ്രിട്ടീഷ് നിവാസികളെ കണ്ടുമുട്ടുന്നതിനും ഉദ്യോഗസ്ഥരുമായി ചർച്ച ചെയ്യുന്നതിനും തിരുവിതാംകൂർ രാജാക്കന്മാർ കൊല്ലം സന്ദർശിച്ച സമയത്ത് തേവള്ളി പാലസ് ഉപയോഗിച്ചിരുന്നു. ബ്രിട്ടീഷ്, ഡച്ച്, പോർച്ചുഗീസ് വാസ്തുവിദ്യയുടെ മിശ്രിതമാണ് കൊട്ടാരത്തിന്റെ വാസ്തുവിദ്യ.

1922 ൽ തിരുവനന്തപുരവും വർക്കലയും സന്ദർശിച്ചു മടങ്ങിയ രവീന്ദ്രനാഥ ടാഗോറും സംഘവും ഇവിടെയാണ് തങ്ങിയത്. ശാന്തിനികേതൻ സർവകലാശാല സ്ഥാപിക്കുന്നതിനുള്ള ധന സമാഹരണത്തിനായിരുന്നു ടാഗോർ എത്തിയത്. ശ്രീമൂലം തിരുന്നാളിന്റെ ക്ഷണ പ്രകാരമായിരുന്നു സന്ദർശനം. മകൻ രതീന്ദ്രനാഥ ടാഗോർ, മകൾ പ്രൊതിമാദേവി, അടുത്ത സുഹൃത്ത് ദീനബന്ധു സി.എഫ്. ആൻഡ്രൂസ് എന്നിവരായിരുന്നു സംഘത്തിലുണ്ടായിരുന്നത്.

## അവലംബം


വർഗ്ഗം:കേരളത്തിലെ കൊട്ടാരങ്ങൾ
വർഗ്ഗം:കേരളത്തിലെ ചരിത്രസ്മാരകങ്ങൾ
പാഞ്ചാലം

പ്രാചീന ഭാരതത്തിൽ ഗംഗാ തടത്തിൽ സ്ഥിതി ചെയ്തിരുന്ന ഒരു ജനപഥം ആയിരുന്നു **പാഞ്ചാലം**. () യു.പി യുടെ വടക്കു പടിഞ്ഞാറൻ പ്രദേശത്തും ഉത്തരാഖണ്ഡിലും ആയാണ് ഇത് സ്ഥിതി ചെയ്തിരുന്നത്. ജനപഥ കാലത്തെ ശക്തമായ രാജ്യങ്ങളിലൊന്നായ പാഞ്ചാലം കുരുദേശവുമായി സഖ്യത്തിലേർപ്പെട്ടിരുന്നു.  പിന്നീട് ഈ രാജ്യം മൌര്യ സാമ്രാജ്യത്തോട് ചേർക്കപ്പെട്ടു.

വർഗ്ഗം:ഇന്ത്യാചരിത്രം
വർഗ്ഗം:അയോയുഗം
വർഗ്ഗം:മഹാഭാരതം
വർഗ്ഗം:പുരാതന ഇന്ത്യ
ഒപീലിയൺ

ആർത്രോപോഡ കളുടെ വിഭാഗമായ അരാക്നിഡ ക്ലാസിൽ ഉൾപ്പെട്ട ഒരു ജീവിയാണ്  **ഒപീലിയൺ** . ഇവയെ ഹാർവെസ്റ്റ്മെൻ (Harvestmen) എന്നും വിളിക്കുന്നു. 2011 ഡിസംബർ വരെ 6,500 തരം ഒപീലിയണുകളെ കണ്ടെത്തിയിട്ടുണ്ട്. വംശനാശം സംഭവിച്ച ഒപീലിയണുകളെ കൂടി കൂട്ടിയാൽ ഏകദേശം 10,000 ഇൽ അധികം ആകും ഇവയുടെ ഇനങ്ങൾ.  ഭൂമിയിൽ അന്റാർട്ടിക്ക ഒഴികെയുള്ള എല്ലാ പ്രദേശങ്ങളിലും ഒപീലിയണുകളെ കാണുവാൻ കഴിയും. 400 മില്യൻ വർഷങ്ങൾക്ക് മുൻപേ ഉണ്ടായിരുന്ന ഒപീലിയണുകളുടെ ഫോസിലുകൾ കണ്ടെത്തിയിട്ടുണ്ട്. ആ സമയത്ത് ഉണ്ടായിരുന്ന ഒപീലിയണുകളുടെ ശരീരഘടനയ്ക്ക് ഇന്നത്തെ ഒപീലിയണുകളുടെതുമായി യാതൊരു മാറ്റവും കാണപ്പെടുന്നില്ല. 400 മില്യൻ വർഷങ്ങൾക്ക് മുൻപും  ഒപീലിയണുകൾ ഇന്നത്തേത്പോലെ തന്നെ ആയിരുന്നു.കണ്ടാൽ ചിലന്തികളുമായി സാദൃശ്യം തോന്നാം എങ്കിലും  ജൈവശാസ്ത്ര  പരമായി മൈറ്റ്കളും  തേൾ കളും ആണ് ഇവയുടെ അടുത്ത ബന്ധുക്കൾ. ചിലന്തികൾക്ക് ഒന്നിൽ അധികം ജോഡി കണ്ണുകൾ ഉണ്ടാകുമ്പോൾ ഇവയ്ക്ക് ഒരു ജോഡി കണ്ണുകൾ മാത്രമേഉള്ളൂ. ചിലന്തികൾക്ക് സെഫലോതോറാക്സ്‌ നിന്ന് ഘടനാപരമായി വേറിട്ട്‌ തന്നെ കുടൽ ഉണ്ടാകുമ്പോൾ ഇവയുടെ കുടലുകൾ സെഫലോതോറാക്സ്‌ ൽ തന്നെയാണ്.

യുണൈറ്റഡ് കിങ്ഡം , അമേരിക്കൻ ഐക്യനാടുകൾ തുടങ്ങിയ പ്രദേശങ്ങളിൽ ഇവയെ **ഡാഡി ലോങ്ങ്‌ലെഗ്** , **ഗ്രാൻറ് ഡാഡി ലോങ്ങ്‌ലെഗ്** തുടങ്ങിയ പേരുകളിലും വിളിക്കുന്നു. 

കൂട്ടത്തോടെ കാണപ്പെടുന്ന ഒപീലിയണുകൾ

## ശരീരഘടന
ഉടലുമായി താരതമ്യേന വളരെ നീളം കൂടി മെലിഞ്ഞ കാലുകൾ ആണ് ഇവയുടെ പ്രധാന സവിശേഷത. എങ്കിലും ചില ഒപീലിയണുകൾക്ക് നീളം കുറഞ്ഞ കാലുകളും കാണപ്പെടുന്നു. ചിലന്തികളുമായി താരതമ്യം ചെയ്യുമ്പോൾ ഇവയുടെ ശരീരം മുഴുവനും ഒരു ദീർഘവൃത്ത രൂപത്തിൽ കാലുകൾ ചേർന്നത് പോലെയാണ്. ചിലന്തികൾക്ക് തല ഉടലിൽനിന്നും വേറിട്ട രീതിയിലാണ്. ചിലന്തികൾക്ക് വിഷഗ്രന്ഥികൾ കാണപ്പെടുന്നു. ഒപീലിയണുകൾക്ക് വിഷഗ്രന്ഥികൾ ഉണ്ടാകില്ല. അതിനാൽ തന്ന അവ അപകടകാരികൾ അല്ല. ചിലന്തികളെപ്പോലെ വല നെയ്യാനുള്ള ഗ്രന്ഥികളും ഇവയ്ക്ക് ഉണ്ടാകുന്നില്ല. ഇവയ്ക്ക് മറ്റ് അരാക്നിഡ ജീവികളെ അപേക്ഷിച്ച് ഖരഭക്ഷണങ്ങൾ കഴിക്കാൻ കഴിയുന്നു. മുന്നിൽ നിന്നും രണ്ടാമത്തെ ജോഡി കാലുകൾക്ക് നീളം കൂടുതൽ ആയിരിക്കും. അവ സ്പര്ശിനികൾ ആയി ഉപയോഗിക്കപ്പെടുന്നു. ഇവ മുട്ടയിടുന്ന ജീവികളാണ്.

## സ്വഭാവരീതി
മിക്ക ഒപീലിയണുകളും മിശ്രഭുക്കുകൾ ആണ്. ചെറിയ പ്രാണികൾ , ചെടികളുടെ ഭാഗങ്ങൾ , പൂപ്പൽ , ജീവികളുടെ മൃതമായ ഭാഗങ്ങൾ തുടങ്ങിയവ ഇവആഹരിക്കുന്നു. ഖര രൂപത്തിൽ ഉള്ള ഭക്ഷ്യവസ്തുക്കൾ ആഹരിക്കുന്നതിനാൽ പാരസൈറ്റ് ജീവികൾ ഇവയെ ബാധിക്കുന്നു.  ഇണ ചേർന്ന ഉടനെയോ മാസങ്ങൾക്ക് ഉള്ളിലോ ആയി ഇവ മുട്ടകൾ ഇടുന്നു. ആൺ ഒപീലിയണുകൾ അവയുടെ വിഹാരമേഖല സംരക്ഷിക്കുന്നതിനായി ശ്രമിക്കുന്നു. ചില ഒപീലിയണുകൾ മുട്ടഇടുന്നതിനായി കൂടുകൾ ഉണ്ടാക്കുന്നതായും കണ്ടുവരുന്നു.

## അവലംബം

വർഗ്ഗം:ആർത്രോപോഡകൾ
മേരി വെലാർദി

സ്വിസ് കലാകാരിയാണ് **മേരി വെലാർദി** (ജനനം : 1977). ഇൻസ്റ്റലേഷൻ, വീഡിയോ, ചിത്രങ്ങള്, ഫോട്ടോ, ശബ്ദം എന്നീ മാധ്യമങ്ങളെല്ലാം ഇവർ സർഗ്ഗസൃഷ്ടിക്കായി ഉപയോഗപ്പെടുത്താറുണ്ട്.
## ജീവിതരേഖ
സ്വിറ്റ്സർലന്റിലെ ജനീവയിൽ ജനിച്ചു. ജനീവയും ഫ്രാൻസിലെ പാരീസും കേന്ദ്രീകരിച്ചു പ്രവർത്തിക്കുന്നു.
## സൃഷ്ടികൾ
സമയവുമായി അഗാധമായ ബന്ധം പുലർത്തുന്നവയും മനുഷ്യരാശിയുടെ ഭൂതവും വർത്തമാനവും ഭാവിയുമായി ബന്ധപ്പെടുന്ന കണ്ണികൾ അടുത്തറിയാൻശ്രമിക്കുന്നവയുമാണ്  മേരിവെലാർദിയുടെ സൃഷ്ടികൾ.

## കൊച്ചി മുസിരിസ് ബിനലെ 2014 ൽ
ലഘുചിത്രം|മേരി വെലാർദിയുടെ ഫ്യൂച്ചർപെർഫെക്റ്റ്, ട്വന്റി ഫസ്റ് സെഞ്ച്വറി എന്ന ഇൻസ്റ്റളേഷൻ കാണുന്നവർ
ഇരുപതാം നൂറ്റാണ്ടിലെ സയൻസ് ഫിക്ഷൻ പുസ്തകങ്ങളിൽ നിന്നും സിനിമകളിൽ നിന്നും പെറുക്കിയെടുത്തിട്ടുള്ള  പ്രതിഷ്ടാപനമാണ് ഫ്യൂച്ചർപെർഫെക്റ്റ്, ട്വന്റി ഫസ്റ് സെഞ്ച്വറി (2006). ഇരുപത്തിയൊന്നാം നൂറ്റാണ്ടിന്റെ സമയരേഖയാണ് ഈ കലാസൃഷ്ടി.ശാസ്ത്രമേഖലയിൽ നിന്നും ജനപ്രിയ സംസ്കാരത്തിൽ നിന്നും കണ്ടെടുത്ത രൂപങ്ങൾ കൂട്ടിയോജിപ്പിച്ചുകൊണ്ട് 'ഭാവിയുടെ  ഓർമ്മ' സൃഷ്ടിക്കുകയാണ് വെലാർദി ചെയ്യുന്നത്. 

## അവലംബം

## പുറം കണ്ണികൾ
*വെബ് സൈറ്റ്

വർഗ്ഗം:സ്വിസ് കലാകാരികൾ
വർഗ്ഗം:1977-ൽ ജനിച്ചവർ
ചന്ദ്രപ്രഭു

എട്ടാമത്തെ ജൈനതീർത്ഥങ്കരനാണ് **ചന്ദ്രപ്രഭു**(ചന്ദ്രപ്രഭ). ഇക്ഷ്വാകു വംശത്തിൽ ജനിച്ച ഇദ്ദേഹത്തിന്റെ പിതാവ് മഹാരാജാ മഹാസേനനും മഹാറാണി ലക്ഷ്മണാദേവിയുമാണ്. ചന്ദ്രപുരിയിലായിരുന്നു ഇദ്ദേഹത്തിന്റെ ജനനം.

## അവലംബം


വർഗ്ഗം:തീർത്ഥങ്കരന്മാർ
പുഷ്പദന്തൻ

ജൈനമത വിശ്വാസപ്രകാരം 9-ആമത്തെ തീർത്ഥങ്കരനായ പുഷ്പദന്തൻ ഇക്ഷ്വാകു വിന്റെ പരമ്പരയാണ് . സൂര്യ  വംശത്തിൽ ജനിച്ച ഇദ്ദേഹത്തിന്റെ പിതാവ് മഹാരാജാ സുഗ്രീവനും മഹാറാണി രമയുമാണ്. കാകന്ദിയിലായിരുന്നു (ഇന്നത്തെ ഉത്തർപ്രദേശിൽ) ഇദ്ദേഹത്തിന്റെ ജനനം. 

## അവലംബം


വർഗ്ഗം:തീർത്ഥങ്കരന്മാർ
ബെനിത പെർസിയാൽ

ഇന്ത്യൻ ചിത്രകാരിയാണ് **ബെനിത പെർസിയാൽ**  (ജനനം : 1978). തമിഴ്നാട് ലളിത കലാ അക്കാദമി അവാർഡ് നേടിയിട്ടുണ്ട്. 
## ജീവിതരേഖ
മദിരാശിയിൽ ജനിച്ചു. ഗവൺമെന്റ്  കോളേജ് ഓഫ് ഫൈൻ ആർട്സ് ആന്റ് പ്രിന്റ് മേക്കിംഗിൽ നിന്ന് ബിരുദാനന്തര ബിരുദം നേടി. പ്രശസ്ത ചിത്രകാരൻ ഏ.പി. സന്താനരാജിന്റെ കുടുംബാംഗമായ ഇവർ നിരവധി ചിത്ര പ്രദർശനങ്ങൾ നടത്തിയിട്ടുണ്ട്.
## [[കൊച്ചി-മുസിരിസ് ബിനാലെ 2014]]
'ദി ഫയേഴ്സ് ഓഫ് ഫെയ്ത്' എന്ന കലാവിന്യാസമാണ് കൊച്ചിയിൽ അവതരിപ്പിച്ചിരുന്നത്. യേശുക്രിസ്തുവിന്റെ രണ്ട് പൂർണകായശിൽപങ്ങളുൾപ്പെടെയാണ് പുരാതന വെയർഹൌസായ പെപ്പർ ഹൌസിലെ മുറിയിൽ ബെനിത അവതരിപ്പിച്ചത്. അവയിലൊന്ന് കഴുതപ്പുറത്തേറ്റി തുരത്തപ്പെടുന്ന ക്രിസ്തുവിന്റേതാണ്. അതോടൊപ്പമുള്ള യേശുവിന്റെ മാതാവ് മേരിയുടെ രൂപത്തിൽ നിന്ന് സുഗന്ധം പരക്കുന്നു. പ്രകൃതിദത്ത വസ്തുക്കളായ മരപ്പൊടി, കുന്തിരിക്കം, മൂര് തുടങ്ങിയവയും ഉണങ്ങിയ ഔഷധസസ്യങ്ങളും സുഗന്ധദ്രവ്യങ്ങളും ഉപയോഗിച്ചാണ്  ബെനിത ശിൽപങ്ങൾ നിർമ്മിച്ചിരിക്കുന്നത്.

## പുരസ്കാരങ്ങൾ
*തമിഴ്നാട് ലളിത കലാ അക്കാദമി അവാർഡ്
## അവലംബം


വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1978-ൽ ജനിച്ചവർ
ജോർജ് വൊളിൻസ്കി

ഫ്രഞ്ച് കാർട്ടൂണിസ്റ്റായിരുന്നു **ജോർജ് വൊളിൻസ്കി** (28 ജൂൺ 1934 - 7 ജനുവരി 2015). പ്രമുഖ ഹാസ്യ വാരികയായ ചാർലി ഹെബ്‌ദോയുടെ ഓഫീസിൽ 2015 ജനുവരിയിൽ നടന്ന വെടിവെയ്പിൽ കൊല്ലപ്പെട്ടു. 
## ജീവിതരേഖ
1934 ൽ ടുണീീഷ്യയിൽ ജനിച്ചു. ആർക്കിടെക്ചർ പഠനമുപേക്ഷിച്ച് കാർട്ടൂണിംഗിലേക്കു തിരിഞ്ഞു. ഹരാകിരി മാസികയിലും ചാർലി ഹെബ്‌ദോ മാസികയിലും ദീർഘകാലം കാർട്ടൂണുകൾ വരച്ചു. 
## കൃതികൾ
* *പോല്യൂട്ട്*, ആർട്ട് ബൈ ജോർജ്ജ് പിച്ചാർഡ് 
** *പോല്യൂട്ട്* ടോം 1, 1971	
** *പോല്യൂട്ട്* ടോം 2, 1972	
## പുരസ്കാരങ്ങൾ
* 2005: Angoulême Festival, Grand Prix de la ville d'Angoulême
## അവലംബം

## പുറം കണ്ണികൾ

* Georges Wolinski biography on Lambiek Comiclopedia
* Georges Wolinski biography on Evene 

വർഗ്ഗം:ഫ്രഞ്ച് കാർട്ടൂണിസ്റ്റുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1934-ൽ ജനിച്ചവർ
വർഗ്ഗം:ജൂൺ 28-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 7-ന് മരിച്ചവർ
വർഗ്ഗം:ഫ്രഞ്ച് പത്രപ്രവർത്തകർ
വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ
കാബു

ഫ്രഞ്ച് കാർട്ടൂണിസ്റ്റായിരുന്നു **കാബു** എന്നറിയപ്പെട്ടിരുന്ന **ഴാങ് കാബട്ട്**(13 ജനുവരി 1938 - 7 ജനുവരി 2015). പ്രമുഖ ഹാസ്യ വാരികയായ ചാർലി ഹെബ്‌ദോയുടെ ഓഫീസിൽ 2015 ജനുവരിയിൽ നടന്ന വെടിവെയ്പിൽ കൊല്ലപ്പെട്ടു. 

## ജീവിതരേഖ
പാരീസിൽ കലാ പഠനം പൂർത്തിയാക്കിയ കാബു രണ്ടു വർഷത്തോളം പട്ടാളത്തിൽ ജോയി ചെയ്തു. ദിനപത്രങ്ങളിൽ കാർട്ടൂണുകളും കാരിക്കേച്ചറുകളും പ്രസിദ്ധീകരിച്ചു തുടങ്ങിയ കാബു 'ഹരാകിരി' എന്ന മാസികയിലും പ്രവർത്തിച്ചു. ടെലിവിഷൻ ചാനലുകളിലെ കുട്ടികളുടെ പരിപാടിയിലെ പങ്കാളിത്തം അദ്ദേഹത്തെ ജനകീയനാക്കിയിരുന്നു.  പ്രമുഖ ഹാസ്യ വാരികയായ ചാർലി ഹെബ്‌ദോയുടെ കാർട്ടൂണിസ്റ്റായി പ്രവർത്തിച്ചു. 2006 ഫിബ്രവരിയിൽ മുഹമ്മദ് നബിയെക്കുറിച്ച് ഡാനിഷ് ദിനപത്രത്തിൽ പ്രസിദ്ധീകരിച്ച കാർട്ടൂൺ കാബു പുനരാവിഷ്കരിച്ച്  ചാർലി ഹെബ്‌ദോയിൽ പ്രസിദ്ധപ്പെടുത്തിയതിനെത്തുടർന്ന് പത്രത്തിനെതിരെ വലിയ അക്രമങ്ങൾ നടന്നു. 2015 ജനുവരി ഏഴിന് ചാർലി ഹെബ്‌ദോയുടെ മധ്യ പാരീസിലുള്ള ഓഫീസിന് നേർക്ക് നടന്ന വെടിവെയ്പിൽ കൊല്ലപ്പെട്ടു. 

അന്തരിച്ച ഫ്രഞ്ച് ഗായകനായിരുന്ന മാനോ സോലോ മകനാണ്. 
## അവലംബം


വർഗ്ഗം:ഫ്രഞ്ച് കാർട്ടൂണിസ്റ്റുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1938-ൽ ജനിച്ചവർ
വർഗ്ഗം:ജനുവരി 13-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 7-ന് മരിച്ചവർ
വർഗ്ഗം:ഫ്രഞ്ച് പത്രപ്രവർത്തകർ
വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ